title: Tiitu Takalo

text: Takalo on julkaissut kuusi varsinaista sarjakuva-albumia: "Minä, Mikko ja Annikki" (2014), "Ottopoikia ja työläistyttöjä" (2011, käsikirjoitus Pauli Kallio), "Tuuli ja myrsky" (2009), "Jää" (2008), "Kehä" (2007) ja "Tyhmä tyttö" (2004). Tämän lisäksi hän on julkaissut lukuisia omakustanteisia sarjakuvalehtiä, ja hänen töitään on julkaistu suomalaisissa, ruotsalaisissa ja portugalilaisissa sarjakuva-antologioissa. Takalon "Kehä"-albumi julkaistiin ruotsiksi vuonna 2008 nimellä "I ringen" (Optimal Press). Albumi "Tuuli ja myrsky" julkaistiin ruotsiksi huhtikuussa 2010 nimellä "Slåss som en tjej" (Optimal Press).


title: Tiitu Takalo

text: Takalon sarjakuvia on ilmestynyt muun muassa seuraavissa lehdissä: "Tulva", "Amnesty", Aamulehden Valo-liite, "Helsingin Sanomat" ja "Ilta-Sanomat". Takalo on toiminut myös kuvittajana.


title: Tiitu Takalo

text: Takalo pitää feminismiä yhtenä tärkeimmistä tuotantoonsa vaikuttaneista tekijöistä, ja hän on toiminut anarkofeminismin piirissä. Myös pien- ja omakustantaminen on ollut hänelle tärkeää. Tiitu Takalo on ollut järjestämässä vuodesta 2008 lähtien Pienlehtimarssi-tapahtumaa joka on osa Tampere kuplii -sarjakuvafestivaalia. Takalon kuvituksia nähtiin marraskuussa 2010 ohjaaja Raija Forsterin ohjaamassa "Monopeli"-näytelmässä.


title: Tiitu Takalo

text: Vuonna 2000 perustamansa Hyeena-pienkustantamon kautta Takalo on julkaissut paitsi omia sarjakuviaan, niin myös muiden naissarjakuvantekijöiden töitä. Hyeena-kustannus julkaisi vuosina 2001–2007 kahdeksan numeroa naissarjakuvaan keskittynyttä "Irtoparta"-lehteä. Irtoparta-lehdet sisälsivät muun muassa Kaisa Lekan ja Hanneriina Moisseisen sarjakuvia.


title: Tiitu Takalo

text: Muita Hyeena-kustannuksen julkaisuja ovat olleet Johanna Longan "Arkena ja sunnuntaina" -albumi (2008) ja "Pussailua barrikadeilla/Kissing behind the Barricades" -seinäkalenteri (2009).


title: Syntipukki (vuoden 1957 elokuva)

text: Syntipukki on Matti Kassilan ohjaama mustavalkoinen komediaelokuva vuodelta 1957. Se perustuu Agapetuksen näytelmään "Syntipukki" vuodelta 1930.


title: Syntipukki (vuoden 1957 elokuva)

text: Samasta aiheesta ohjasi Erkki Karu elokuvan "Syntipukki". Helsingin hienointa tavarataloa esittää molemmissa elokuvaversioissa Aleksanterinkadun Stockmann.


title: Syntipukki (vuoden 1957 elokuva)

text: Kassilan ohjaama elokuva tehtiin parissa kuukaudessa. Kassila oli "Elokuun" jälkeen sitoutunut tekemään kaksi elokuvaa, joista tämä oli toinen. Hän kommentoi elokuvaa Elokuva-Aitassa: ”Häpeän Syntipukkia, olisi siitä sentään saanut enemmän irti. Sellaisella kiireellä ei saisi yleensä elokuvaa tehdä...” Samassa lehdessä väitettiin, että elokuva olisi myyty Saksan demokraattiseen tasavaltaan, mutta tieto ei pidä paikkaansa. Elokuva oli vuoden parhaita yleisömenestyksiä.


title: Syntipukki (vuoden 1957 elokuva)

text: Aikalaisarvioissa elokuvaa sekä kritisoitiin että kiitettiin. O. Henriksson kirjoitti Maakansassa, että se sisältää ”kutakuinkin naiiveja ja yksioikoisia nauratusmomentteja”. Bengt Pihström taas kirjoitti Nya Pressenissä, että ”hetkittäin elokuvassa näkyy oikeaa Kassilaa, tämän sujuvaa kuvakieltä, yksityiskohtien tajua ja henkilöohjauksen hienoja sävyjä”.


title: Syntipukki (vuoden 1957 elokuva)

text: Myöhemmistä kriitikoista yksi kehuu Kassilan varmaotteisuutta ja silmää merkityksellisille yksityiskohdille.


title: Syntipukki (vuoden 1957 elokuva)

text: Tarina alkaa Frans ”Mussu” Koikkalaisen haaveesta perustaa oma maitokauppa. Hänellä on pääomanaan enoltaan saamansa perintö, mutta se ei riitä – pitää lähteä kaupunkiin ansaitsemaan lisää rahaa. Koikkalainen saa paikan Helsingin hienoimmasta tavaratalosta, mutta työnkuva on hieman erikoinen: Hän saa toimia syntipukkina, jonka tiliin pannaan muiden työntekijöiden tekemät virheet ja johon vihaiset asiakkaat voivat purkaa kiukkunsa. Ajatuksen syntipukista kehittää kosmetiikkaosaston tasokas myyjätär Irja Salo, joka on saanut runsaasti valituksia asiakkailta.


title: Syntipukki (vuoden 1957 elokuva)

text: Irjan ja erään kauppamatkustajan välille syntyy samassa tohinassa romanssi. Irjalla ei ole aavistustakaan, että kauppamatkustaja onkin tavaratalon johtaja Herbert Vaara. Koikkalainen saa pian tarpeekseen syntipukin töistä ja yrittää hankkia potkut itselleen. Siitä seuraa uusia kahinoita, varsinkin kun Koikkalaisella on alusta alkaen mennyt sukset ristiin vahtimestari Miettisen kanssa.


title: Gloria Trevi

text: Gloria de los Ángeles Treviño Ruiz eli Gloria Trevi (s. 15. helmikuuta 1968 Monterrey) on meksikolainen laulaja-lauluntekijä. Hänen tunnetuimpiin julkaisuihinsa kuuluu listaykkössingle ”Pelo Suelto” vuodelta 1991.


title: Gloria Trevi

text: Trevin ensimmäinen albumi "¿Qué hago aquí?" julkaistiin Sony Internationalin kautta vuonna 1989. Laulaja pidätettiin Brasiliassa epäiltynä avunannosta hänen managerinsa Sergio Andraden suorittamiin seksuaalirikoksiin, mutta meksikolainen oikeusistuin antoi hänelle 21. syyskuuta 2004 vapauttavan tuomion.


title: Gloria Trevi

text: Trevi on jatkanut uraansa, ja vuonna 2004 julkaistu "Cómo nace el universo" myi Yhdysvalloissa kultaa. Hänellä on kaksi poikaa: Ángel Gabriel sekä 10. elokuuta 2005 syntynyt Miguel Armando.


title: Gloria Trevi

text: Vuonna 2014 Meksikossa sai ensi-iltansa draamaelokuva "Gloria", joka perustuu Trevin elämänvaiheisiin.


title: Romi Paku

text: Romi Paku (, Hanja: 朴璐美, s. 22. tammikuuta 1972) on naispuolinen japanilainen ääninäyttelijä. Pakun sukunimi on itse asiassa yleinen korealainen nimi Park, mutta se kirjoitetaan useimmiten japanilaistetussa muodossa Paku. Romi opiskeli Tohu Gakuen Collegessa näyttelemistä ja musiikkia. Hän on opiskellut myös Etelä-Koreassa.


title: Romi Paku

text: Paku on syntyperältään japaninkorealainen. Hän kunnioittaa korealaisia juuriaan ja osaa korean kieltä syntyperäisen puhujan tasolla. Pakun tunnetuin rooli on Fullmetal Alchemistin päähenkilö Edward Elricinä. Hänellä on matalahko, persoonallinen ääni, ja suuri osa hänen rooleistaan ovatkin miesrooleja. Joukossa on kuitenkin myös naishahmojen ääniä; yleensä nämä ovat rääväsuisia ja asenteellisia. Yksi esimerkki Pakun tunnetusta naisroolista on NANA-animen Nana Oosaki.


title: Romi Paku

text: Paku on työskennellyt monissa projekteissa Rie Kugimiyan kanssa, ja nämä kaksi ovat hyviä ystäviä. Kugimiya esittää esimerkiksi Alphonsea molemmissa Fullmetal Alchemist -animeissa.


title: Itse valtiaat – Agenttimusikaali

text: Itse valtiaat - Agenttimusikaali on yksi Itse valtiaat -ohjelman erikoisjaksoista.


title: Itse valtiaat – Agenttimusikaali

text: Mauri Pekkarinen on salainen agentti 0,07 Itse valtiaat -musikaalissa Agenttimusikaali. Pahamaineinen tohtori Multasormi kidnappaa Tarja Halosen, Matti Vanhasen ja Sauli Niinistön kesken vaaliväittelyn (tai oikeastaan tohtori Multasormen apulainen Paavo Rautahammas kidnappaa presidenttiehdokkaat!) 0,07 tarttuu toimeen ja jahtaa Paavoa ympäri Helsinkiä, kunnes Paavo pääsee pakoon Ahvenanmaalle. Takaisin Eduskuntatalolla M eli Eero Heinäluoma haukkuu Maurin, koska tämä tuhosi panssariauton ja puolet kaupungista. Sitten he saavat kuulla tohtori Multasormesta, ja siitä, että tohtori Multasormi tappoi Esko Ahon sädettämällä Sitran. Mauri on suruissaan, ja kun Eero ei anna lupaa lähettää Mauria tuhoamaan tohtori Multasormea, Mauri ottaa lopputilin, mutta Seppo saa Maurin takaisin. Samalla Matti, Tarja ja Sauli ryömivät tohtori Multasormen saaren ilmastoinneissa. Mauri lähtee tuhoamaan tohtori Multasormea, mutta Eeron enkelit eli Anni, Tanja ja Suvi-Anne hakevat Maurin pois Autiolta saarelta, koska Maurin autoon tuli vika. Sittemmin Eduskuntaan on ilmestynyt Hypno-Digiboxeja, jotka lumoavat hyvät kansanedustajat tohtori Multasormen ilkeiksi apureiksi. Erkki, Mauri ja Seppo lähtevät tohtori Multasormen saaren, ja käykin ilmi, että tämän tohtori Multasormin on Esko Aho. Mauri uhkaa Eskoa tappamalla Eskon maamyyrän ja Esko antautuu. Mauri ja Seppo etsivät presidenttiehdokkaat ja he pakenevat saarelta, mutta Esko kuolee saareensa, koska hän asensi pyykkikoneensa linkoamaan yli 10 000 kierrosta minuutissa ja koko saari räjähti tämän takia. Eeron enkelit saapuvat paikalle ja Mauri pakenee Tanjaa mereen."Kun mikään ei riitä"


title: Itse valtiaat – Agenttimusikaali

text: "Paavo Rautahammas -Tartu tiukasti hanuriin-"


title: Itse valtiaat – Agenttimusikaali

text: "Esko hei -Kuusamo-"


title: Itse valtiaat – Agenttimusikaali

text: "Eeron enkelit -Syytön-"


title: Itse valtiaat – Agenttimusikaali

text: "Kaksi suurta kohtaa -Perhonen-"


title: Ichigo Kurosaki

text:
Ichigo on syntynyt 15. heinäkuuta ja on 15-vuotias. Hän asuu Karakuran kaupungissa kahden pikkusiskonsa, Yuzun ja Karinin, ja isänsä, Isshinin, kanssa. Hollow nimeltä Grand Fisher tappoi Ichigon äidin, Masaki Kurosakin, Ichigon ollessa yhdeksänvuotias.
Ichigo joutuu usein tappeluihin hiusvärinsä takia, joka sattuu luonnostaan olemaan oranssi. Ichigon nimi tarkoittaa "ensimmäistä" ("ichi") ja "suojelijaa" ("go"). Ichigo tarkoittaa myös numeroita 1 ("ichi") ja 5 ("go") ja numerot nähdäänkin monessa yhteydessä sarjassa, muun muassa roikkumassa Ichigon huoneen ovessa. Kanjimerkein kirjoitettu "ichigo" tarkoittaa mansikkaa, josta Ichigo on saanut kuulla muutaman kerran mangassa. Toistaiseksi ainoastaan Ikkaku Madarame on sanonut pitävänsä nimestä, sillä kummankin nimet ovat synonyymeja samalle numerolle.


title: Ichigo Kurosaki

text: Ichigo antaa itsestään usein vaikutelman, että hän on etäinen ja kylmä luonne, ja omien sanojensa mukaan hän on rakentanut imagoaan koulussa vuosia. Todellisuudessa Ichigo välittää perheestään ja ystävistään enemmän kuin mistään muusta, ja useammin kuin kerran hän on asettanut oman elämänsä vaakalaudalle pelastaakseen perheensä ja ystävänsä. Ichigon ystävät luottavat hänen pärjäävän aina ja Ichigo pyrkii itsekin olemaan vahvempi puolustaakseen muita. Ichigo on kuitenkin jääräpäinen ja useimmiten hänelle on tästä enemmän haittaa kuin hyötyä.


title: Ichigo Kurosaki

text: Sarjan ensimmäisessä jaksossa shinigami Rukia Kuchiki törmää Ichigoon suojellessaan Karakuraa hollow'eilta. Ichigo ei olisi nähnyt Rukiaa ilman vahvaa henkipainettaan "reiatsua", jonka ansiosta hän pystyy näkemään kuolleita sieluja, ns. haamuja. Hollow hyökkää Ichigon perheen kimppuun haistaessaan tämän vahvan henkipaineen ja Ichigo yrittää epätoivoisesti pelastaa perheensä. Tästä seurauksena Rukia haavoittuu suojellakseen Ichigoa, jolla ei ihmisenä olisi mitään mahdollisuuksia hollow'ia vastaan. Haavoittuneen Rukian on luovutettava osa voimistaan Ichigolle, jotta tämä voisi pelastaa perheensä hollow'n hyökkäykseltä. Ichigo ottaa kuitenkin vahingossa kaikki Rukian voimat, eikä Rukia pysty palaamaan Soul Societyyn, sielujen kaupunkiin, vaan jää auttamaan Ichigoa.


title: Hermann Kutter

text: Hermann Kutter (12. lokakuuta 1863 – 31. maaliskuuta 1931) oli sveitsiläinen protestanttinen teologi. Yhdessä Leonhard Ragazin kanssa hän oli yksi kristillisen sosialismin perustajista Sveitsissä. Häneen vaikutti paljon Christoph Blumhardt. Kutterin mukaan sosialistiseen ohjelmaan sisältyvä taloudellinen muutos oli kristillisten keino saavuttaa Jumalan valtakunta. Hän näki sosiaalidemokratian Jumalan kanssa elämisen tienä ja sen seuraajat tahattomina Jumalan palvelijoina. Hän kirjoitti 11 kirjaa.


title: Hermann Kutter

text: Kutter syntyi Bernissä. Hänen isänsä oli Wilhelm Rudolf Kutter (1818–1888) ja äitinsä Marie Albertina König (1833–1923). Hän avioitui Lydia Rohnerin (1868–1936) kanssa vuonna 1891. Hän kasvoi pietistisessä kodissa ja opiskeli teologiksi Baselissa, Bernissä ja Berliinissä. Vuonna 1844 hänestä tuli pastori Bernissä ja 1898 Zürichissä.


title: Hermann Kutter

text: Saaden vaikutteita Blumhardtin aikaisesta jumalakäsityksestä, elämänfilosofioista, sosialistisista ajatuksista ja lisäksi saksalaisesta idealismin opista Kutter kehitti dynaamisen kuvan Jumalasta. Tällainen Jumala, joka Kristuksen kautta paljastuu ihmiskunnalle ja maailmalle äärettömässä todellisuudessa on elämän ainoa todellisuus. Tällä uskonkeskeisellä teologiallaan Kutter pohjusti tien ns. dialektiselle teologialle. Kutterin mukaan paluu "suoraan elämään" on toteutunut historian aikana, mistä osoituksena sosialismi on. Kutterin mielestä sosiaalidemokraatit olivat elävän Jumalan työkaluja: hänen kirjansa "Sie müssen" (1903) mukaan heidän pitää julistaa maailmalle viimeisestä tuomiosta ja "suuresta käännekohdasta". Kutter yhdistetään dialektisen teologian koulukunnan kannattajiin kuten Karl Barth, Emil Brunner ja Friedrich Gogarten. Hän hyväksyi sosiaalidemokratian, mutta hän ei kuitenkaan koskaan liittynyt Sosiaalidemokraattiseen puolueeseen kuten Leonhard Ragaz ja Karl Barth olivat tehneet.


title: Rob Caggiano

text: Robert ”Rob” Caggiano (s. 7. marraskuuta 1976) on yhdysvaltalainen metallimuusikko. Caggiano on entinen yhdysvaltalaisen Anthraxin kitaristi. Hän on soittanut yhtyeessä vuosina 2001–2005 ja uudestaan 2007–2013. Vuodesta 2013 Caggiano on soittanut tanskalaisessa Volbeat-yhtyeessä.


title: Rob Caggiano

text: Caggiano on työskennellyt tuottajana muun muassa Cradle of Filthille ja Ill Niñolle.


title: Ivar Kreuger

text: Ivar Kreuger (ääntämys: "kry:´gər") (2. maaliskuuta 1880 Kalmar, Ruotsi – 12. maaliskuuta 1932 Pariisi) oli ruotsalainen sijoittaja, liikemies ja teollisuusyrittäjä. Kreuger loi imperiuminsa tulitikkuteollisuudella kahden maailmansodan välillä ympäri Eurooppaa.


title: Ivar Kreuger

text: Kreuger syntyi Kalmarissa varakkaan pankkiirin Ernst August Kreugerin lapseksi. Koulussa hän oli lahjakas, hyppäsi kaksi luokkaa yli ja pääsi 16-vuotiaana opiskelemaan Tukholmaan Kuninkaalliseen teknilliseen korkeakouluun, jossa hän suoritti kaksi insinöörin tutkintoa, vain 20-vuotiaana. 1900-luvun alussa hän oli töissä insinöörinä seitsemän vuotta Yhdysvalloissa, Meksikossa ja Etelä-Afrikassa.


title: Ivar Kreuger

text: Palattuaan Ruotsiin Kreuger perusti vuonna 1908 rakennusyrityksen Kreuger & Tollin yhdessä ystävänsä insinööri Paul Tollin kanssa. Kreuger & Toll rakennutti muun muassa Tukholman Olympiastadionin, Tukholman kaupungintalon ja NK:n pääkonttorin.


title: Ivar Kreuger

text: Kreuger perusti 1917 Svenska Tändsticks AB:n, joka oli maailmanlaajuinen tulitikkuyritys ja Euroopan tulitikkumarkkinoilla lähes monopoliasemassa. Yritys sulautettiin Kreuger & Tolliin, ja Kreuger perusti Yhdysvalloissa uuden yrityksen nimeltä International Match Corporation, joka hallitsi lähes koko maailman tulitikkukauppaa.


title: Ivar Kreuger

text: Ensimmäisen maailmansodan aiheuttaman laman aikana Kreugerin yritykset lainasivat rahaa velkaantuneille Euroopan valtioille ja saivat samalla tulitikkumonopolin niissä maissa. Vuonna 1929 Kreuger lainasi 28 miljoonaa dollaria Romanialle. Romania taas antoi Kreugerin tulitikuille yksinoikeuden. Romania maksoi velkansa vasta vuonna 2002. Kreuger sai pian haltuunsa Pohjois-Ruotsin metsäteollisuuden ja loi selluloosakartellin.


title: Ivar Kreuger

text: Kreuger perusti vuonna 1929 paperitehdas SCA:n ja osti puhelinyhtiö Ericssonin osakkeita, ja hän sai haltuunsa myös kaivosyhtiö Bolidenin osakkeita sekä monien ruotsalaisten pankkien osakkeita. Ulkomailla hän osti Deutsche Unionsbankin osakkeita Saksasta ja ranskalaisen Union de Banques à Parisin. Vuonna 1931 Kreugerin hallussa oli noin 200 pankkia. Wall Streetin pörssi romahti 1929 ja suuri lama alkoi. Se oli kova isku Kreugerille ja hänen imperiumilleen.


title: Ivar Kreuger

text:
Kreugerin omaisuus oli huippuaikoina 20 miljardia Ruotsin kruunua, vuoden 2000 valuuttakurssin mukaan 100 miljardia Yhdysvaltain dollaria. Laman vuosina hänen pankkinsa myönsivät neljän miljardin kruunun lainoja.Vuonna 1932 kiersi huhu, että Kreugerin omistamien yritysten taloustilanne horjui. Kreuger & Toll oli huomattava yhtiö Wall Streetillä. Samana vuonna se hakeutui konkurssiin, ja ilmeni, että sen 250 miljoonaa dollaria oli olematonta rahaa.
Ivar Kreuger löydettiin 12. maaliskuuta 1932 kuolleena vuoteestaan Pariisin asunnostaan. Hän oli ampunut itsensä välttääkseen oikeudenkäynnit.


title: Ivar Kreuger

text: Monien salaliittoteorioiden mukaan Kreuger olisi itse aiheuttanut konkurssinsa. Ennen konkurssia hän oli jakanut tuhansia debentuureja. Ne olivat siihen aikaan hyvin suosittuja, sillä Kreugerin imperiumin nousu oli työllistänyt monia ja monet ruotsalaiset olivat innolla sijoittamassa rahaa näihin "Kreugerin papereihin". Romahduksen jälkeen monet menettivät omaisuutensa.


title: Avorenkainen auto

text: Avorenkaisella autolla tarkoitetaan kilpa-autoa, jonka pyörät ulkonevat auton rungosta. Avorenkaiset autot on yleensä valmistettu vain kilpailemista varten. Suomen puhekielessä yksipaikkaisia avopyöräisiä kutsutaan tyypillisesti formuloiksi.


title: Avorenkainen auto

text: Tyypillisessä avopyöräisessä on hyvin minimaalinen ohjaamo, jonka ainoana tehtävänä on suojata kuljettajan vartaloa, pään jäädessä ulkopuolelle. Moderneissa avopyöräisissä moottori sijaitsee kuljettajan takana taka-akselin etupuolella. Riippuen kunkin sarjan säännöistä, autoissa on yleensä etu -ja takasiivekkeet maksimaalisen pitovoiman saavuttamiseksi. Pohja on yleensä muotoiltu litteäksi.


title: Joey Belladonna

text: Joey Belladonna (s. 13. lokakuuta 1960) on yhdysvaltalainen metallimuusikko. Hän toimi vuosina 1984–1992 Anthraxin laulajana. Anthraxin merkittävimmät ja suosituimmat albumit julkaistiin hänen aikanaan. Hänet korvasi aiemmin Armored Saintissa tunnetuksi tullut John Bush.


title: Joey Belladonna

text: Lähdettyään Anthraxista Belladonna jatkoi metallimusiikin tekemistä soolouralla. Hänen ensimmäinen oma albuminsa "Belladonna" julkaistiin Mausoleum Records -levymerkillä vuonna 1995. Sekä arvostelijat että fanit kiittelivät albumia. Toinen albumi, "Spells of Fear", kärsi huonosta tuotannosta ja se sai huonot arvostelut musiikkimediassa. Belladonna julkaisi kolmannen, demon asteelle jääneen albumin omakustanteena nimellä "03". Musiikillisesti se oli huomattavasti edeltäjäänsä parempi. Pari vuotta myöhemmin myös "Belladonna"-albumin demot, jotka sisältävät useita julkaisemattomia raitoja, julkaistiin albumeina "Artifacts I" ja "Artifact II".


title: Joey Belladonna

text: Belladonna esiintyi jälleen yhdessä Anthraxin kanssa yhtyeen kiertueella vuonna 2005. Hän ei kuulunut yhtyeen alkuperäisjäseniin, vaan tuli Neil Turbinin tilalle, mutta kyseistä kokoonpanoa pidetään Anthraxin klassisena kokoonpanona. Kiertueen jälkeen Belladonna jatkoi musiikin tekemistä oman yhtyeensä kanssa, mutta hän palasi Anthraxin riveihin vuonna 2010.


title: Kutter

text: Kutter tarkoittaa seuraavia:Kutter on myös seuraavien henkilöiden sukunimi:


title: Honoré Daumier

text: Honoré Daumier (26. helmikuuta 1808 Marseille – 10. helmikuuta 1879 Valmondois, Val-d'Oise) oli ranskalainen vedostaja, pilapiirtäjä, taidemaalari ja kuvanveistäjä. Hän opiskeli litografian laattojen tekemistä ja alkoi pian kaivertaa näitä musiikkikustantamoille. Hän myös työsti nimettömiä kuvituksia ja mainoslehtisten koristepiirroksia. Kun Ranskassa alkoi ilmestyä pilalehti "La Caricature", Daumier liittyi sen toimittajakuntaan.


title: Honoré Daumier

text:
Daumierin ura jakaantuu kahtia: vuosina 1830–1847 hän oli pilapiirtäjä, graafikko ja kuvanveistäjä, kun taas vuosina 1847-1871 impressionistinen taiteilija. Häneltä on säilynyt lähes neljätuhatta litografiaa ja neljätuhatta piirrosta..
Taidemaalarina Daumier oli yksi varhaisista naturalisteista, mutta ei saavuttanut menestystä elinaikanaan. Hän oli kuollessaan sokeutunut.


title: Alphonse Daudet

text: Alphonse Daudet (13. toukokuuta 1840 – 16. joulukuuta 1897) oli ranskalainen kirjailija, joka tunnetaan ennen kaikkea novellikokoelmastaan "Kirjeitä myllyltäni".


title: Alphonse Daudet

text: Daudet aloitti uransa lehtimiehenä. Ensimmäinen kaunokirjallinen teos oli runokokoelma "Les Amoureuses" (1858), joka sai varsin hyvän vastaanoton. Novellikokoelma "Kirjeitä myllyltäni" (, 1866) herätti huomiota, mutta ensimmäinen romaani "Le petit chose" ei ollut mikään menestys. Siinä Daudet kertoi oman lapsuutensa ankeaa tarinaa suurella paatoksella. Seuraavat romaanit onnistuivat paremmin. "Fromont jeune et Risler aîné" (1874) sai Ranskan akatemian palkinnon.


title: Alphonse Daudet

text: Daudetin tekstissä on vaikutteita Charles Dickensiltä, vaikka Daudet kiisti jäljittelevänsä tätä.


title: Yaoi

text: Yaoi () eli boys’ love (ボーイズラブ, bōizurabu; lyh. BL) tarkoittaa pääosin naisten toisille naisille piirtämää homoeroottista, miesten välisiä suhteita kuvaavaa mangaa. "Boys’ love" -termiä käytetään Japanissa kaupallisesta fiktiosta, joka käsittelee miesten välistä romantiikkaa tai seksiä. Sana "yaoi" keksittiin alun perin Japanissa kuvaamaan BL-aiheista dōjinshi-harrastelijamangaa, mutta länsimaissa sillä viitataan joskus pikemminkin eksplisiittiseen kerrontaan; termi "shōnen’ai" (少年愛 'poikarakkaus') puolestaan tarkoittaa pehmeämpiä rakkaustarinoita. Esimerkiksi Yhdysvalloissa "yaoi"-sanaa käytetään myös yleisterminä viittamaan kaikkeen BL-aiheiseen mangaan. Japanissa termi "shōnen’ai" on vanhentunut.


title: Yaoi

text: "Yaoi" on noussut maailmanlaajuiseen suosioon, ja mangan lisäksi on luotu myös fanitaidetta, "cosplay"-tapahtumia, videopelejä, elokuvia ja niin edelleen. Sitä ei tule sekoittaa nimenomaisesti homomiehille tarkoitettuun mangaan, joka tunnetaan Japanin ulkopuolella nimellä "bara".


title: Yaoi

text: Sana "yaoi" on muodostettu fraasista "yama nashi, ochi nashi, imi nashi" (ヤマなし、オチなし、意味なし), joka voidaan kääntää ”ei kliimaksia, ei huipentumaa, ei tarkoitusta”. Termin keksi japanilainen faniryhmä. Genre syntyi naispuolisten "dōjinshi"-mangataiteilijoiden underground-liikkeessä, ja sille on ollut ominaista valtavirran ylimaskuliinisten miespuolisten mangahahmojen ja homoseksuaalisuuden parodioiminen.


title: Yaoi

text: Tyttöjen "shōjo-mangaa" piirtäneet naistaiteilijat alkoivat luoda 1960–1970-luvuilla miesten välistä rakkautta kuvaavia "shōnen’ai"-tarinoita. Näissä tarinoissa naisten välisistä suhteista kertovan "yuri"-mangan naishahmot olivat nyt miehiä. "Yaoi"-mangassa onkin monia samoja elementtejä kuin "shōjo"-mangassa, kuten hahmojen kohtaaminen, rakkauden tunnustus, suutelu tai joskus seksi, epäilyt uskottomuudesta, ympäristön reaktiot ja niin edelleen. Kuten "shōjo"-manga, "yaoi" keskittyy hahmojen välisen suhteen ja tunteiden kuvaamiseen. "Yaoi"-mangan hahmot ovat yleensä nuoria ja kauniita miehiä (), jotka muistuttavat naiskauneuden ihanteita. Juoni on toissijainen, ja hahmot voivat olla ketä tahansa – gangstereista koulupoikiin, poliiseihin ja samuraihin.


title: Yaoi

text: Tavallisesti "yaoi"-tarinoissa kaksi miestä rakastuu toisiinsa ja kohtaa erilaisia esteitä. Niihin voivat kuulua paitsi hahmojen kyvyttömyys hyväksyä omia tunteitaan myös yhteiskunnan aiheuttamat paineet ja odotukset. Vaikka hahmot ovat miehiä, he omaksuvat tarinoissa perinteiset sukupuoliroolit: toinen hahmoista on aktiivinen ja hyökkäävä () ja toinen passiviinen ja ujo (). Niinpä "yaoi" kuvaa usein perinteisiä sukupuolirooleja, vaikka hahmot ovatkin samaa sukupuolta ja siten perinteisten odotusten ja sukupuolten välisen epätasa-arvon ulkopuolella. Hahmot piirretään eri tavoin: "seme" on suurikokoisempi, vahvaleukainen ja pienisilmäinen, kun taas "uke" on hoikka, suurisilmäinen ja pehmeäpiirteinen. Toisaalta on myös tasavertaisempia suhteita suosivia "yaoi"-piirtäjiä. "Shōjo"-mangasta tuotua jakoa hyökkäävään ja alistuvaan osapuoleen on kritisoitu heteronormatiiviseksi; "uken" on nähty edustavan naislukijaa ja hänen pelkojaan. Toisaalta hahmot eivät sopeudu mihinkään olemassa oleviin sukupuoli-identiteetteihin, vaikka ne ovatkin ruumiiltaan miehiä.


title: Sirpin ja vasaran tie

text: Sirpin ja vasaran tie on Arvo "Poika" Tuomisen muistelmasarjan vuonna 1956 ilmestynyt avausosa, jossa hän käsittelee lapsuuttaan, perhetaustaansa ja uransa varhaisvaiheita. Tuominen kirjoitti teoksen ollessaan maanpaossa Tukholmassa.


title: Sirpin ja vasaran tie

text: Nimi ei tule neuvostosymboliikasta: Tuomisen äiti Elina oli kylän arvostetuin sirpillä niittäjä, jonka työstä suorastaan kilvoiteltiin. Vasara taas tarkoittaa puuseppä Oskari Tuomisen eli isän työvasaraa, jota tämä tapasi kantaa mukanaan ja kopautella sillä painokkaasti pöytään tai ovenpieleen sanojaan tehostaakseen. Poika sanoo, että kun neuvostosymbolien kauhu painoi päälle, niin äidin sirppi ja isän vasara työnsivät ne sivuun. Äidin sirppi jäi Tuomiselle ainoaksi perintöesineeksi ja hän säilytti sen elämänsä loppuun asti kalleimpana aarteenaan.


title: Sirpin ja vasaran tie

text: Kirja käy osin epäkronologisesti läpi Tuomisen vaiheet lapsuudesta Suomen sisällissotaan ja ensimmäiseen käyntiin Neuvostoliitossa, jossa hän tapasi itsensä Leninin.


title: Sirpin ja vasaran tie

text: Kirjassa on jatkuvia viitteitä kronologisesti myöhempiin muistelmasarjan osiin "Maan alla ja päällä" ja "Kremlin kellot".


title: Kin Shriner

text: Kin Shriner (s. 6. joulukuuta 1953 New York, New York) on muun muassa neljä kertaa Daytime Emmy -ehdokkuuden saanut yhdysvaltalainen näyttelijä, joka on näytellyt enimmäkseen televisiosarjoissa. Parhaiten hänet muistetaan roolistaan Scott Baldwina sarjassa General Hospital.


title: Kin Shriner

text: Hänen isänsä Herb Shriner oli näyttelijä.


title: Datong

text: Datong () on prefektuuritason kaupunki Kiinan pohjoisessa Shanxin maakunnassa, noin 270 kilometriä Pekingistä länteen. Kaupungin pinta-ala on 14 176 neliökilometriä. Vuonna 2010 siellä asui noin 3,32 miljoonaa asukasta.


title: Datong

text: Datong sijaitsee Kiinasta Mongoliaan kulkeneiden kamelikaravaanien reitin varrella. Niinpä se on ollut merkittävä kauppapaikka jo varhain. Sen vaurautta on lisännyt myös menestyvä hiiliteollisuus. Läheiset Yungangin luolat on Unescon maailmanperintökohde. Muita lähistön nähtävyyksiä ovat riippuva luostari ja puinen pagodi.


title: Datong

text: Piirikuntatasolla kaupunki jaetaan neljään kaupunkipiiriin ja seitsemään piirikuntaan.


title: Olli Soinio

text: Olli Pekka Soinio (27. marraskuuta 1948 Helsinki – 29. marraskuuta 2018 Porvoo) oli suomalainen elokuvaohjaaja, käsikirjoittaja, äänittäjä ja leikkaaja.


title: Olli Soinio

text: Soinio valmistui ohjaajaksi Taideteollisen korkeakoulun elokuva- ja TV-linjalta. Hän aloitti uransa äänittäjänä 1970-luvun puolivälissä muun muassa Ere Kokkosen "Viu-hah hah-tajassa" 1974, "Professori Uuno D. G. Turhapurossa" 1975 ja Jaakko Pakkasvirran elokuvassa "Jouluksi kotiin" 1975 sekä "Runoilijassa ja muusassa" 1978.


title: Olli Soinio

text: 1970- ja 1980-lukujen taitteessa Soinio toimi yhtenä käsikirjoittajana Matti Kassilan elokuvassa "Natalia" (1979), Risto Jarvan vakiokuvaajan Antti Peipon ainoaksi jääneessä pitkässä elokuvateatterielokuvassa "Ihmemies" (1979) sekä suomalais-unkarilaisessa yhteistyöelokuvassa "Tullivapaa avioliitto" (1980).


title: Olli Soinio

text: Vuonna 1982 valmistui Soinion ensimmäinen oma elokuvaohjaus. "Aidankaatajat eli heidän jälkeensä vedenpaisumus" oli tragikoominen tarina kolmesta syöpää sairastavasta vanhasta miehestä, jotka karkaavat hoitolaitoksesta toteuttamaan elämänsä viimeisiä toiveitaan. Pääosissa olivat vahvat näyttelijät Erkki Pajala, Martti Kainulainen ja Topi Tuomainen. Elokuva sai osakseen kohtuullisen vastaanoton sekä yleisöltä että kriitikoilta.


title: Olli Soinio

text: Soinion toinen ohjaus on kuitenkin se, mistä hänet muistetaan parhaiten. "Kuutamosonaatti" (1988) oli harvinainen suomalaisen elokuvan aluevaltaus kauhukomedian taholta. Se oli makaaberi tarina jossakin Suomen perämetsissä asuvasta Kyyrölän perheestä. Soli Labbart näytteli uskonnollista ja tiukkaa äitiä, jolla oli kaksi poikaa. Heistä toinen, Sulo (Mikko Kivinen), oli hyväntahtoinen, kielellisesti ja mielellisesti jälkeenjäänyt jättiläinen, joka eli eristäytynyttä elämäänsä suljetussa kellarissa. Kari Sorvali puolestaan näytteli toista veljeä, omien sairaiden seksuaalisten viettiensä vallassa toimivaa miestä, joka ryhtyy ahdistelemaan naapurimökkiin muuttanutta valokuvamallia (Tiina Björkman). Soinio teki myös jatko-osan elokuvaan. "Kuutamosonaatti II: Kadunlakaisijat" (1991) jäi kuitenkin tahattoman koomisena kauaksi edeltäjästään.


title: Olli Soinio

text: Soinion kolmas ohjaustyö "Rölli – hirmuisia kertomuksia" (1991) oli Allu Tuppuraisen luomaan Rölli-hahmoon perustuva elokuva. Se oli tarina Röllimetsään saapuvista roskaajista, joita vastaan Rölli yhdessä Maahiskeijun (Sari Mällinen) ja metsän muiden eläimien sekä keijukaisten kanssa ryhtyy taisteluun. Soinion käden jälki näkyy jo "Kuutamosonaatista" tutussa visuaalisessa näyttävyydessä ja ajoittaisissa kauhuelementeissä, joiden vuoksi elokuva ei sovellu muiden Röllien tapaan aivan pienimmille lapsille.


title: Olli Soinio

text: Rölli-elokuva jäi Soinion viimeiseksi pitkäksi elokuvateatterielokuvaksi. Tämän jälkeen hän on ohjannut elokuvia etupäässä televisiolle. "Yötuuli" (1991) oli elokuva, joka sijoittui nimeltä mainitsemattoman ekologisen katastrofin vaikuttamaan Suomeen. "Pako punaisten päämajasta" (2000) oli puolestaan Suomen sisällissotaan sijoittuva tarina punapäällikkö Ali Aaltosesta.


title: Olli Soinio

text: Elokuvaohjaajan uransa ohessa Soinio on toiminut myös ansioituneena leikkaajana muiden ohjaajien elokuvissa. Hän on leikannut muun muassa Päivi Hartzellin elokuvan "Lumikuningatar" (1986), Lauri Törhösen elokuvan "Insiders" (1989) ja Rauni Mollbergin elokuvat "Tuntematon sotilas" (1985) ja "Paratiisin lapset" (1994). "Tuntemattomasta sotilaasta" Soinio sai valtion elokuvapalkinnon.


title: Olli Soinio

text: Vuodesta 2001 asti Soinio toimi Suomen elokuvasäätiön tuotantoneuvojana. Soiniolle myönnettiin valtion taiteilijaeläke 2013.


title: Steve Vain diskografia

text: Tämä on kitaristi Steve Vain diskografia.


title: Aiden McGeady

text: Aiden McGeady (s. 4. huhtikuuta 1986 Glasgow) on skotlantilaissyntyinen irlantilainen ammattilaisjalkapalloilija, joka seuratasolla edustaa Englannin valioliigassa pelaavaa Evertonia. Hän on pelipaikaltaan laitahyökkääjä.


title: Aiden McGeady

text: McGeady valittiin alle 11-vuotiaitten Glasgow'n katoliseen jalkapallokouluun yhdeksänvuotiaana ja hän edusti Queen's Parkin amatöörijoukkuetta. Myöhemmin hän teki sopimuksen Celticin kanssa, joukkueen jota hän oli kannustanut jo pienestä pojasta asti. Aidenista kiinnostuivat monet huippumanagerit kuten Alex Ferguson ja Liam Brady. Sponsorisopimus syntyi Adidaksen kanssa Aidenin ollessa 16-vuotias; häntä pidettiin Ison-Britannian parhaana tulevaisuuden pelaajana.


title: Aiden McGeady

text: McGeady teki ammattilaisdebyyttinsä 2004 Skotlannin valioliigassa Heartsia vastaan. Hänet valittiin samassa ottelussa ottelun parhaaksi pelaajaksi. Syyskuussa 2006 McGeady teki uuden sopimuksen kengistä Puman kanssa ja sai joukkueessa numeron 46. McGeady siirtyi englantilaiseen Evertoniin vuonna 2013.


title: Aiden McGeady

text: McGeady teki maajoukkuedebyyttinsä vuonna 2004 Irlannin paidassa Jamaikaa vastaan. Irlantia hän sai oikeuden edustaa irlantilaisten sukujuuriensa takia.


title: Aison

text: Aison oli kreikkalaisessa mytologiassa oli Iolkoksen kuningas ja Tyron ja Kretheuksen poika. Hänellä oli veli Feres ja kaksi velipuolta Pelias ja Neleus.


title: Aison

text: Pelias himoitsi valtaa toivoen hallitsevansa valtakuntaa yli koko Thessalian. Hänen onnistui lopulta karkottamaan Neleus ja Feres maasta, ja Aisonin hän vangitsi tyrmään. Vankinaolonsa aikana Aison nai Alkimeden, jonka kanssa hän sai useita lapsia kuten Iasonin ja Promakhoksen. Alkimede lähetti poikansa Kheironin, viisaan kentaurin kasvatettavaksi siinä pelossa, että Pelias tappaisi tämän, joka puolestaan pelkäsi Aisonin jälkeläisen joskus syöksevän hänet vallasta. Pelias kysyikin neuvoa oraakkelilta, joka neuvoi häntä olemaan varuillaan yksisandaalisen miehen varalta.


title: Aison

text: Monia vuosia myöhemmin Pelias järjesti kisat isänsä ja merenjumala Poseidonin kunniaksi, ja Iason saapui Iolkokseen hävitettyään sitä ennen toisen sandaaleistaan jokeen auttaessaan vanhaksi eukoksi naamioitunutta Heraa joen yli. Kun Pelias kuuli kaupunkiin saapuneen miehen, jolla oli vain toinen sandaaleistaan, hän kysyi Iasonilta, mitä tämä tekisi, jos kohtaisi miehen, jonka tietäisi aiheuttavan oman tuhonsa. Iason vastasi, että hän lähettäisi sellaisen miehen noutamaan kultaista taljaa. Pelias otti neuvosta vaarin ja lähetti Iasonin noutamaan taljaa vakuuttuneena tämän epäonnistuvan.


title: Aison

text: Iasonin poissa ollessa Pelias kuuli huhun, jonka mukaan Iason ja argonautit olisivat tuhoutuneet, Pelias juotatti Aisonille härän verta tukehduttaakseen tämän ja murhasi Promakhoksen.


title: Aison

text: Ovidiuksen mukaan Aison olisi selvinnyt vankeusajastaan, mutta kun Iason ja Medeia palasivat Iolkokseen, Aison ei tullutkaan heitä vastaan vaan odotteli kuolemaansa. Medeia valmisti uutteen, joka elvyttäisi Aisonin elämänhalun. Saatuaan sen valmiiksi hän viilsi kuninkaan kurkun auki, valutti veret ulos ja korvasi ne tekemällään uutteella. Aison huomasi herättyään olevansa jälleen nuoruuden voimissaan.


title: Darhan

text: Darhan () on Darhan-Uulin provinssin pääkaupunki ja Mongolian kolmanneksi suurin kaupunki. Vuonna 2010 siellä oli noin 75 000 asukasta. Kaupunki on perustettu vuonna 1961 Mongolian pohjoisosien teollisuuskeskukseksi. Kaupunki on lähellä Venäjän rajaa, ja siellä asuu merkittävä venäläisvähemmistö. Kaupungissa on puinen buddhalaisluostari. Mongolian rata, joka kulkee Pekingistä Ulan Batorin kautta pohjoiseen ja yhtyy Siperian rataan Ulan-Udessa, kulkee Darhanin kautta.


title: Real Unión

text: Real Unión Club on espanjalainen jalkapalloseura Irunin kunnasta Baskimaalta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Real Uniónin kotistadion on 5 000 -paikkainen Stadium Gal.


title: Real Unión

text: Real Unión on yksi espanjalaisen jalkapalloilun pioneereista. Seura perustettiin vuonna 1915 Irún Sporting Clubin ja Racing Club de Irúnin yhdistyessä. Sporting oli perustettu vuonna 1902 nimellä Irún Football Club. Racing oli puolestaan perustettu 1908 ja voittanut cup-kilpailu Copa del Reyn vuonna 1913. Uusi seura tunnettiin aluksi nimellä Unión Club de Irún ennen kuin kuningas Alfonso XIII antoi sille hyväksyntänsä ja nimeen liitettiin etuliite Real (). Seura on sittemmin voittanut Copa del Reyn kolmesti (1918, 1924 ja 1927). Se ylsi loppuotteluun myös vuonna 1922, mutta tuolloin Barcelona oli parempi.


title: Real Unión

text: Real Unión oli yhdessä muiden baskiseurojen Athletic Bilbaon, Real Sociedadin ja Arenas Getxon kanssa yksi Espanjan kansallisen pääsarjan Primera Divisiónin perustajista vuonna 1928. Seura putosi pääsarjasta neljän kauden jälkeen vuonna 1932, ja on sen jälkeen pelannut vaihtelevalla menestyksellä aluesarjojen ja toiseksi korkeimman kansallisen sarjatason Segunda Divisiónin välillä. Kaudella 2009–2010 Real Unión pelasi Segundassa 44 vuoden tauon jälkeen.


title: Real Unión

text: Real Uniónin pelaajista Ramón Eguiazábal, Patricio Arabolaza ja Joaquín Vázquez kuuluivat Espanjan joukkueeseen maan tehdessä ensiesiintymisensä kansainvälisessä jalkapalloilussa vuoden 1920 kesäolympialaisissa. Neljäs pelaaja René Petit pelasi samoissa kilpailuissa Ranskan joukkueessa. Tuoreemmista Espanjan maajoukkuepelaajista Javier Irureta ja Roberto López Ufarte aloittivat uransa Real Uniónissa.


title: Memorial Cup

text: Memorial Cup on Canadian Hockey Leaguen mestaruuspalkinto. Joka vuosi siitä ottelee Memorial Cup Tournamentissa CHL:n isäntäjoukkue ja kolme jäsenliigan mestaria: WHL:n, OHL:n ja QMJHL:n voittaneet joukkueet.


title: Memorial Cup

text: Memorial Cup kulki alun perin nimellä OHA Memorial Cup. Ontario Hockey Association (OHA) aloitti perinteen ensimmäisessä maailmansodassa kuolleiden kanadalaisten muistolle. Palkinto oli jo alkuaan kanadalaisten juniorijoukkueiden mestaruuspalkinto. Juniorisarjan jakauduttua A- ja B-sarjoihin Memorial Cupista tuli A-juniorien palkinto.


title: Memorial Cup

text: 1972 otettiin käyttöön nykyinen käytäntö, jonka mukaan CHL:n kolmen junioriliigan mestarit ottelevat Memorial Cupista. Vuonna 1983 turnaukseen otettiin mukaan myös isäntäkaupungin joukkue.Ainoastaan neljä suomalaista jääkiekkoilijaa on voittanut Memorial Cupin. Veli-Pekka Kinnunen ja Anssi Melametsä pelasivat keväällä 1979 Peterborough Petesissä, joka voitti lopputurnauksen ja Olli Juolevi London Knightsin paidassa keväällä 2016. Julius Nättisen edustama Windsor Spitfires voitti turnauksen 2017. Lisäksi kolme suomalaista jääkiekkoilijaa on pelannut lopputurnauksen hävinneissä joukkueissa.


title: Mary Beth Evans

text: Mary Beth Evans (s. 7. maaliskuuta 1961 Pasadena, Kalifornia) on yhdysvaltalainen näyttelijä.


title: Mary Beth Evans

text: Evans on suosittu roolistaan "Päivien viemää" -sarjan Kayla Brady Deveaux Johnsonina. Henkilö on puolet superparista, toinen puolisko on Steve. Evans esitti sarjassa ensimmäiseksi teini-ikäistä Piperia.


title: Mary Beth Evans

text: Evans palasi saippuaoopperoihin syyskuussa 1993. Hän esitti "General Hospitalissa" pahamaineista Katherine Bell Ashtonia lokakuuhun 1999 saakka. "General Hospitalissa" hän näytteli jälleen Nicholsin kanssa, joka näytteli Stefan Cassadinea.


title: Mary Beth Evans

text: Vuonna 2004 Evans neuvotteli roolista tohtori Paige Millerinä "One Life to Live" -sarjassa, mutta perui viime hetkellä ja paikan täytti Kimberlin Brown.


title: Mary Beth Evans

text: Evans muutti New Yorkiin ja aloitti sarjassa "As the World Turns", jossa hän esitti Sierra Esteban Montogomeryä. Hän aloitti sarjassa joulukuussa 2000 ja lopetti 2005.


title: Mary Beth Evans

text: Kesäkuussa 2006 Evans palasi "Päivien viemään" neljäntoista vuoden jälkeen. Pian myös Nichols palasi Steve Johnsoniksi sarjaan.


title: Mary Beth Evans

text: Evans on ollut naimisissa vuodesta 1985 lähtien tohtori Michael Schwartzin kanssa. Heillä on kolme lasta.


title: Kauko Tuomala

text: Kauko Hans Villiam Tuomala (19. marraskuuta 1918 Orimattila – 26. kesäkuuta 1944 Revonkylä) oli Humppilasta kotoisin ollut asevelvollinen alikersantti, joka 26. kesäkuuta 1944 panssarintorjuntatykin ampujana ratkaisevasti torjui Heinjoen tiellä venäläisten panssarihyökkäyksen.


title: Kauko Tuomala

text: Alikersantti, tykkiryhmänjohtaja Tuomala tuhosi 8 panssarivaunua, 2 rynnäkkötykkiä ja 4 vetotraktoria 26. kesäkuuta 1944 ennen kuin kaatui tykkinsä tuhoutuessa Katjuša-raketinheittimen osumasta. Tämän johdosta hän ei saanut selvin numeroin ansaitsemaansa panssarintuhoojan merkkiä, vaikka asiaa harkittiin pitkään. Sen sijaan hänet nimitettiin postuumisti Mannerheim-ristin ritariksi numero 134 seuraavana päivänä kenraali Aaro Pajarin esityksestä. Tuomala oli ylennetty alikersantiksi 15. kesäkuuta 1941. Siviiliammatiltaan hän oli maataloustyöntekijä.


title: Kauko Tuomala

text: Kirjailija Mauri Sariola piirtää hänestä kuvan kirjassaan "Aamu Heinjoen tiellä" (1966), jossa Tuomala esiintyy nimellä Tuomo Tupala. Tarinan kokijahahmo vänrikki Simo Soukiala on eräs Sariolan omaelämäkerrallisia sivupersoonia. Samoin tykkikomppanian päällikkö kapteeni Pyykkö esiintyy nimellä Pöykkö ja joukkueenjohtaja ylikersantti Mäkilä nimellä Säkiä. Sariolan kirjaansa sijoittama kenraali Pajarin taistelun jälkeen pitämä muistopuhe, jonka lopussa hän ilmoittaa esittävänsä kaatuneelle ampujalle ritarinarvoa, on paikalla olleiden veteraanien kertoman mukaan nimiä vaille autenttinen. Samoin kirjassaan "Näin tekivät ritarit" (1969) Sariola kirjoittaa tarinan Kauko Tuomalan viimeisestä taistelusta luvussa "Loppuun asti". Myös Humppilan kunta muistaa suurta poikaansa säännöllisesti.


title: Kauko Tuomala

text: Veteraanijärjestöt ovat elokuussa 2008 pystyttäneet Kauko Tuomalan muistoristin Karjalankannakselle Heinjoen tien risteyksestä etelään, Revonkylän lohkolle.


title: Soli Labbart

text: Solveig Hildigun Rosenqvist-Labbart (21. joulukuuta 1922 Vaasa – 17. kesäkuuta 2003 Tukholma, Ruotsi) oli suomalainen näyttelijä. Hän voitti Jussi-palkinnon parhaasta naispääosasta TV-elokuvassa "Kunniallinen petkuttaja" (1985) vuonna 1986.


title: Soli Labbart

text: Labbartin elokuvanäyttelijän ura käynnistyi varsinaisesti Ralf Långbackan elokuvassa "Herr Puntila och hans dräng Matti" (1979), joka perustuu Hella Wuolijoen ja Bertolt Brechtin näytelmään. Tämän jälkeen hän näytteli Lemmingin äitiä Kalle Holmbergin ohjaamassa ja Paavo Haavikon kirjoittamassa Kalevalaan pohjautuvassa TV-elokuvassa "Rauta-aika" (1982), sekä Matti Ijäksen elokuvassa "Painija" (1985). Hän oli kiinnitettynä Turun ja Vaasan ruotsinkielisiin teattereihin vuosina 1951–1980.


title: Soli Labbart

text: Labbartin useista elokuvarooleista muistetaan mm. Äitee Kyyrölä, jota hän näytteli Olli Soinion kauhukomedioissa "Kuutamosonaatti" (1988) ja "" (1991). Labbart on esiintynyt myös muun muassa Mika Kaurismäen elokuvissa "Paperitähti" (1989), "The Last Border – viimeisellä rajalla" (1993) ja "Highway Society" (2000).


title: Soli Labbart

text: Labbart oli naimisissa näyttelijä Rolf Labbartin kanssa.


title: Charles-François Daubigny

text: Charles-François Daubigny (1817–1878) oli yksi Barbizonin koulun taiteilijoista ja impressionismin edeltäjistä.


title: Charles-François Daubigny

text: Daubigny sai oppia maalaamiseen isältään ja enoltaan, ja maalasi aluksi perinteiseen tyyliin. Asetuttuaan Barbizonin kylään hän alkoi työskennellä luonnossa eikä ateljeessa. Myöhemmin hän muutti avoveneen pikkuateljeeksi ja purjehti sillä Seine- ja Oise-jokea maalausretkillään.


title: Charles-François Daubigny

text: Daubignyn maalausten tyypillinen aihe on jokimaisema, jossa on puita ja sorsia.


title: Martha Madison

text: Martha Anne Madison (oik. Butterworth; s. 27. heinäkuuta 1977 Newport News, Virginia Yhdysvallat) on yhdysvaltalainen näyttelijä ja televisiopersoona. Hän näytteli Isabella "Belle" Black Kiriakisia "Päivien viemää" -saippuasarjassa vuosina 2004–2008. Madison oli Bellen roolissa viides näyttelijä. Hän on näytellyt myös tv-sarjassa "Passions" ja elokuvassa "Kate & Leopold". Madison oli harrastanut tanssia koko elämänsä, mutta joutui lopettamaan loukkaannuttuaan. Hän suunnitteli aluksi pääsevänsä Broadwaylle muutettuaan New Yorkiin, mutta päätyikin televisioon.


title: Martha Madison

text: Madison on naimisissa, ja hänellä on vuonna 2013 syntynyt tytär.


title: Grand Line

text: Grand Line (jap. 偉大なる海路 "Idai Naru Kairo") on fiktiivinen paikka manga- ja animesarjassa One Piece.


title: Grand Line

text: Grand Line on suuri meri jonka koko on puoli maapalloa. Toisella puolella maapalloa sijaitsee neljä merta: East Blue, North Blue, West Blue ja South Blue. Grand Line on erossa näistä neljästä merestä Red Linen, maapallon ympäri menevän vuoriston avulla. Red Line kulkee pohjoisesta etelään ja kiertäen koko maapallon, kuten nollapituuspiiri. Grand Linen on sanottu olevan vaarallisin paikka koko maailmassa, ja sen on kerrottu tästä syystä olevan mm. merirosvojen hautausmaa.


title: Grand Line

text: Calm Beltejä on kaksi ja ne sijaitsevat Grand Linen pohjois- ja eteläpuolilla. Calm Belt on tuuleton vyöhyke, joten se on vaarallinen varsinkin purjealuksille, joissa ei ole airoja. Toinen asia mikä tekee Calm Belteistä vaarallisia ovat merihirviöt. Calm Beltillä on tähän mennessä esiintynyt eniten merihirviöitä koko One Piecen aikana.


title: Grand Line

text: Mikäli laivan pohja ei ole päällystetty merikivellä (joka lähettää samanlaista säteilyä kuin meri, ja täten tekee laivasta "osan merta" jolloin merihirviöt eivät havaitse tätä), on Grand Linelle mentävä Red Linen kanaalien kautta. Reittejä on kaksi: Toisessa mennään "Päinvastoin-vuoren" läpi ja toisessa Pyhän maan, Mariejoisin.


title: Grand Line

text: Grand Line on jaettu kahtia Red Linella. Ensimmäinen puoli (Päinvastoin-vuoresta East Bluen halki toiselle puolelle Red Linea) on nimeämättä. Toinen puoli (Päinvastoin-vuoresta West Bluen läpi toiselle Red Linen puolelle) tunnetaan "Uutena maailmana". Tässä osassa Grand Linea hallitsevat "Yonkout" kuin keisarit ja ne, jotka aloittivat "uuden ajan".


title: Grand Line

text: Grand Linen sää on epätavallinen. Sää ja merivirrat ovat petollisia, sillä ne voivat vaihtua yhtäkkiä esimerkiksi lumimyrskyiksi. Lisäksi kovakin myrsky saattaa loppua hetkessä. Grand Linella sijaitsee monia saaria, mutta niiden säät ovat joskus hyvinkin erilaisia. Saarien ilmastot on jaettu neljään osaan: Kesäsaaret, syyssaaret, talvisaaret ja kevätsaaret. Jokaisella saarella on myös omat neljä vuodenaikaa. Ne ovat silti eroavaisia toisistaan. Esimerkkinä kesäsaaren talvi ja talvisaaren talvi. Erilaisia säitä voi siis kaiken kaikkiaan löytää 16 erilaista Grand Linella.


title: Grand Line

text: Normaali kompassi ei toimi Grand Linella johtuen useista magneettikentistä. Monet saaret myös sisältävät paljon metallia joka sekoittaa kompassin. Jotta navigointi olisi mahdollista Grand Linella, on kehitetty apuvälineitä kuten lokitikku. Lokitikku lukitsee aina seuraavan saaren magneettikentän ja kun seuraavalle saarelle pääsee, lokitikku osoittaa taas uutta saarta. Grand Linella on kaikkiaan seitsemän reittiä mitä pitkin voi lokitikun avulla kulkea, mutta Grand Linen viimeiseen saareen, Rafteliin ne kokoontuvat. Seuraavan saaren magneettikentän poimiminen saattaa joskus viedä pari päivää, joskus jopa vuoden. Onneksi on kehitelty ikitikku. Tämä versio osoittaa aina tiettyä saarta eikä koskaan vaihdu. Tämä helpottaa merellä kävijöitä löytämään tietyn saaren.


title: Adrienne Shelly

text: Adrienne Shelly (24. kesäkuuta 1966 – 1. marraskuuta 2006) oli yhdysvaltalainen näyttelijä, ohjaaja ja käsikirjoittaja. Hänen tuotantoonsa näyttelijänä kuuluu komedia "Luota minuun" (1990).


title: Adrienne Shelly

text: Shellyn aviomies löysi vaimonsa kuolleena marraskuussa 2006 asunnosta, jota Shelly käytti toimistona. Aluksi tapausta epäiltiin itsemurhaksi, mutta pian poliisi pidätti henkirikoksesta epäiltynä 19-vuotiaan laittoman siirtolaisen Diego Pillcon. Pillco myönsi surmanneensa Shellyn tämän valitettua alemmasta asunnosta kuuluneesta melusta. Oikeudessa hän muutti kertomustaan, ja sanoi yrittäneensä ryöstää Shellyn ja tappaneensa naisen, kun tämä yritti soittaa poliisille. Pillco tunnusti ensimmäisen asteen tapon välttääkseen murhaoikeudenkäynnin, ja hänelle luvattiin 25 vuoden tuomio.


title: Adrienne Shelly

text: Shellyn kuoleman aikaan pariskunnan tytär oli kolmevuotias. Hänen leskensä Andy Ostroy perusti "Adrienne Shelly Foundation"in.


title: Keski-Häme

text: Keski-Häme on Hauholla, Hämeenkoskella, Lammilla ja Tuuloksessa torstaisin ilmestyvä tilattava paikallislehti. Lehti on perustettu 19.4.1956. Levikki vuonna 2012 oli noin 5 160 kappaletta. Lehden toimisto sijaitsee Lammilla. Keski-Hämeen julkaisija on Hämeen Paikallismedia Oy ja painopaikka Lehtisepät Oy.


title: Carlie Brucia

text: Carlie Jane Brucia (16. maaliskuuta 1992 – 1. helmikuuta 2004) oli floridalainen nuori henkirikoksen uhri.


title: Carlie Brucia

text: 11-vuotias Brucia kidnapattiin autopesulan luota läheltä hänen kotiaan Sarasotassa, Floridassa. Hän oli palaamassa ystävänsä luota yökylästä ja vanhemmat ilmoittivat hänet pian kadonneeksi.


title: Carlie Brucia

text: 6. helmikuuta poliisi ilmoitti, että ensisijaisena epäiltynä oli 37-vuotias automekaanikko Joseph P. Smith. Hänellä oli kolme lasta ja useita aiempia pidätyksiä mm. huumausainerikoksista.


title: Carlie Brucia

text: Brucian kidnappaus jäi valvontakameralle. Hänellä oli ilmeisesti ollut miehen kanssa lyhyt keskustelu, kunnes mies oli ryhtynyt raahaamaan tyttöä kädestä pitäen mukaansa. Jo murhaepäilyn herätessä Smith istui vankeudessa, koska oli 3. helmikuuta jäänyt kiinni ehdonalaissääntöjensä rikkomisesta. Smith ei aluksi suostunut puhumaan tutkijoille sieppauksesta, kunnes 5. helmikuuta paljasti piilottaneensa tytön ruumiin läheisen kirkon taakse.


title: Carlie Brucia

text: Smithin todettiin ennen surmaa käyttäneen tyttöä seksuaalisesti hyväkseen, ja oikeudenkäynti häntä vastaan käynnistyi 7. marraskuuta 2005. Hän sai 15. maaliskuuta 2006 kaksi elinkautista seksuaalisesta hyväksikäytöstä ja sieppauksesta sekä kuolemantuomion murhasta.


title: Yoshinori Kitase

text:
Yoshinori Kitase (, s. 23. syyskuuta 1966) on videopelisuunnittelija, joka on ollut Square Enixin työntekijä vuodesta 1991 lähtien. Hänen merkittävimpiä tehtäviään ovat olleet ohjaajan roolit "Chrono Triggerissä" sekä kolmessa peräkkäisessä "Final Fantasy" -pelissä, "Final Fantasy VI":ssa "Final Fantasy VII":ssa ja "Final Fantasy VIII":ssa, joka jäi hänen viimeiseksi ohjaustyökseen. Sittemmin hän on lähinnä tuottanut pelejä, joista esimerkkeinä "Final Fantasy X", "Kingdom Hearts" sekä näiden jatko-osat.
Lisäksi hän on toiminut käsikirjoittajana ja karttasuunnittelijana.


title: Yoshinori Kitase

text: Tällä hetkellä Kitase työskentelee tuottajana "Final Fantasy XIII":n ja "Compilation of Final Fantasy VII" -kokoelman parissa. Hän myös johtaa Square Enixin 1. tuotanto-osastoa.


title: Marsha Blackburn

text: Marsha Blackburn (s. 6. kesäkuuta 1952) on yhdysvaltalainen republikaanisen puolueen poliitikko. Hän on valmistunut Mississippin osavaltionyliopistosta.


title: Marsha Blackburn

text: Blackburn istui vuosina 2003-2019 Yhdysvaltain edustajainhuoneessa Tennesseen 7. vaalipiiristä, ja oli ehdolla Tennesseen senaattoriksi välivaaleissa 2018. Hän voitti paikan ja aloitti työt senaattorina 3. tammikuuta 2019.


title: Kyknos

text: Kyknos ( 'joutsen') viittaa kreikkalaisessa mytologiassa neljään eri henkilöön.


title: Kyknos

text: Kyknos oli Areen ja Pelopeian poika. Makedonialainen Kyknos oli niin verenhimoinen ja julma, että hän suunnitteli rakentavansa isälleen temppelin tappamiensa ohikulkijoiden pääkalloista ja luista. Rakennustyöt jäivät kuitenkin kesken Kyknoksen kohdattua Herakleen. Haluten miellyttää isäänsä hän haastoi tämän taisteluun toivoen voivansa lisätä myös tämän luut temppeliinsä ajattelematta ollenkaan, että Herakles oli päihittänyt hänen isänsä taistelussa.


title: Kyknos

text: Areen kuultua heidän kohtaamisestaan hän raivostui ja riensi välittömästi auttamaan poikaansa. Hänet kuitenkin pysäytti Pallas Athene, joka neuvoi häntä odottamaan ja kuulemaan, mitä moirilla, kohtalottarilla, oli varattuna Kyknosta varten. Nämä kertoivatkin, että Kyknos saisi surmansa taistelussa, ellei sankaria tapettaisi aiemmin. Nämä sanat, jotka oli tarkoitettu pysäyttämään Ares menemästä auttamaan poikaansa, itse asiassa vain ruokkivat hänen vihaansa. Ares laskeutui maan päälle auttamaan poikaansa ja alkoi taistella Herakleen kanssa. Juuri kun hän oli iskemäisillään tätä, Pallas Athene ilmestyi ja torjui hänen lyöntinsä, jolloin Herakles onnistui haavoittamaan häntä reiteen ja sai Areen pakenemaan takaisin Olympos-vuorelle. Kyknos jäi kohtalon armolle ja sai surmansa niin kuin oli ennustettu, eikä hänen temppelinsä koskaan valmistunut.


title: Kyknos

text: Kyknos oli Faethonin erittäin hyvä ystävä. Faethonin menetettyä isänsä Helioksen auringonvaunujen hallinnan Zeus joutui tappamaan tämän salamaniskulla pelastaakseen maailman. Kyknos yritti etsiä ystävänsä Eridanosjokeen pudonnutta ruumista uudelleen ja uudelleen, jolloin jumalat muuttivat tämän joutseneksi päästääkseen hänet murheestaan.


title: Kyknos

text: Kyknos oli Apollonin ja Hyrien poika, jota Fyllios rakasti. Osoittaakseen rakkauttaan Fyllios lahjoitti tälle erilaisia eläimiä, mutta lopulta kyllästyttyään siihen, ettei saanut rakkaudelleen vastakaikua, hän kieltäytyi luovuttamasta kesytettyä härkää, jota Kyknos himoitsi. Tästä katkeroituneena Kyknos tiuskaisi Fyllioksen vielä toivoneen tehneensä niin, ja astui kallion kielekkeeltä alas. Kesken pudotusta hänet kuitenkin muutettiin joutseneksi.


title: Kyknos

text: Kyknos oli Poseidonin ja nymfi Kalyken poika. Kalastajat nimesivät hänet Kyknokseksi, koska löytäessään lapsen rannalta joutsenet kiertelivät hänen ympärillään. Uskoen toisen vaimonsa ja erään huilunsoittajan panettelua hän antoi laittaa molemmat lapsensa ensimmäisestä liitostaan, Teneen ja Hemithean, ruuheen merelle, joka rantautui Tenedokseen (Bozcaada), jonka kuningas Teneestä myöhemmin tuli. Valheen paljastuttua Kyknos antoi kivittää huilunsoittajan ja haudata vaimonsa elävältä. Myöhemmin Kyknos ja hänen isänsä osallistuivat Troijan sotaan. Sen aikana Akhilleus surmasi Kyknoksen kuristamalla tämän kypärän hihnalla, koska Poseidonin lapsena häntä ei voitu surmata miekalla eikä keihäällä.


title: Stephanie Herseth Sandlin

text: Stephanie Herseth Sandlin (s. 3. joulukuuta 1970) on yhdysvaltalainen juristi ja demokraattisen puolueen poliitikko. Hän toimi 1. kesäkuuta 2004 – 3. tammikuuta 2011 Yhdysvaltain edustajainhuoneen jäsenenä Etelä-Dakotasta. Hän seurasi Bill Janklowia tämän erottua rikostuomionsa seurauksena.


title: Stephanie Herseth Sandlin

text: Sandlin syntyi Houghtonin seudulla Etelä-Dakotassa ja on valmistunut Georgetownin yliopistosta. Hänet tunnettiin nimellä Stephanie Herseth ennen hänen avioliittoaan poliitikko Max Sandlinin (s. 1952) kanssa 31. maaliskuuta 2007.


title: Stephanie Herseth Sandlin

text: Toimiessaan edustajainhuoneen jäsenenä Sandlin oli Yhdysvaltain kongressin nuorin naisjäsen.


title: Butters Stotch

text: Leopold "Butters" Stotch on yksi keskeisistä "South Park" -televisiosarjan hahmoista. Butters on kiltti, hauska, ystävällinen, mutta varsin yksinkertainen ja hieman "nössö", jonka vuoksi hän joutuu tuon tuostakin Eric Cartmanin pilailujen kohteeksi. Kun Kenny poistui sarjasta 6. tuotantokauden ajaksi, tuli Butters poikanelikon neljänneksi jäseneksi. Butters oli kuitenkin vain viisi jaksoa poikien paras kaveri. Sitten Stan, Kyle ja Eric "erottivat" hänet, koska hän oli liian tylsä. Poikien järjestämässä kilpailussa uudeksi parhaaksi kaveriksi valittiin Tweek, joka ei kuitenkaan noussut kovin keskeiseen asemaan sarjassa. Kauden lopulla Kenny palasi taas neljänneksi päähahmoksi. Butters on kuitenkin suosionsa johdosta säilynyt yhtenä sarjan keskeisimmistä hahmoista.


title: Butters Stotch

text: Kiltteydestään ja pehmeydestään huolimatta Butters on joutunut läpi sarjan varsinkin Eric Cartmanin suunnittelemien tempausten johdosta huomattavasti muita hahmoja suurempiin ongelmiin. Buttersilla onkin pisin rikosrekisteri kaikista sarjan hahmoista ja hän on syyllistynyt mm. terrorismiin, paritukseen, Paris Hiltonin seksuaaliseen häirintään, NASCAR-auton varastamiseen, merirosvoukseen ja koulun liikuntasalin tuhopolttamiseen.


title: Butters Stotch

text: Buttersin vanhemmat ovat Stephen (joissain jaksoissa myös virheellisesti nimellä Chris) ja Linda Stotch. Butterisin vanhemmat ovat joutuneet sekä kehumaan, rohkaisemaan että nuhtelemaan poikaansa. Vaikka Stephen ja Linda välittävätkin pojastaan kovasti (kuten 9. tuotantokauden jaksosta "Marjorine" käy ilmi), he jättävät Buttersin kuitenkin liiankin herkästi kotiarestiin hänen tehtyään pienenkin virheen. Joskus myös he ovat uhkailleet pojalleen arestia pienemmistäkin ja mitättömimmistäkin asioista, kuten esimerkiksi "naaman vääntelystä" luokkakuvassa ja jopa painajaisten näkemisestä. Stephenin hahmo parodisoinkin voimakkaasti tyypillistä amerikkalaista isää, joka ei ikinä myönnä omia virheitään, vaan uskoo aina olevansa täysin oikeassa varsinkin kasvatuksen suhteen, vain siksi, että hän on isä.


title: Butters Stotch

text: Useimmat nuhtelut ja rangaistukset ovat kuitenkin olleet Cartmanin syytä. Esimerkiksi jaksossa "Jared Has Aides" Cartman oli Buttersin sijasta tämän kotona, kun Butters oli muualla. Kun puhelin soi, Cartman haukkui Buttersin äänellä tämän vanhemmat. Kun nämä tulivat kotiin, sai Butters arestia ja läpsäisyjä naamalle. Butters kuvittelee Cartmanin olevan hänelle läheinen ystävä, mutta Cartman vain käyttää Buttersia hyväkseen ja saa Buttersin suostumaan melkein joka asiaan jota Cartman ehdottaa. Butters kosti kuitenkin Cartmanille jaksossa "AWESOM-O" näyttämällä koko koululle videon, jossa Cartman tanssii Britney Spearsiksi pukeutuneena Justin Timberlake-pahvikuvan kanssa.


title: Butters Stotch

text: Seitsemännen kauden jaksossa "Bänät" ("Raisins") Buttersilla oli myös vähän aikaa "tyttöystävä", kun hän rakastui kauniiseen Raisins-ravintolassa työskentelevään Lexus-nimiseen tyttöön. Suhde kuitenkin loppui, kun hän sai selville, että tyttö käytti häntä vain saadakseen tippejä ja rahaa.


title: Butters Stotch

text: Butters on mestari steppaamisessa. Eräissä kisoissa esiintyessään hänen steppikenkänsä lähti jalasta ja tappoi 8 katsojaa (tai 11 jos lasketaan perheenjäsenet jotka tekivät itsemurhan tapahtuman jälkeen). Siitä Butters sai pysyviä traumoja ja lopetti. Kuitenkin kun South Parkin piti voittaa Orange County -tanssikilpailussa, Butters palasi areenalle auttaakseen ystäviään. Jakson lopussa kävi samanlainen tapahtuma, jonka johdosta hän onnistui vahingossa tappamaan vastakilpailijat, ja Butters kykeni vain kirkumaan muun South Parkin hurratessa hänelle.


title: Butters Stotch

text: Professori Kaaos (engl. Professor Chaos) on Buttersin alter ego, joka on ilkeä tiedemies. Butters keksi professori Kaaoksen, kun Stan, Kyle ja Cartman heittivät Buttersin ulos jengistään Kennyn kuoltua ja ottivat Tweekin tilalle. Butters ajatteli, että oli hylkiö ja päätti kostaa koko maailmalle. Butters ottaa Professori Kaaoksen apulaiseksi ekaluokkalaisen Dougie-pojan, joka saa nimen kenraali Epäjärjestys (engl. General Disarray). Hänellä on lisäksi kaksi gerbiilikätyriä.


title: Butters Stotch

text: Professori Kaaoksen ensimmäisiin yrityksiin tuhota South Park kuuluvat mm. ilmakehän tuhoaminen suihkuttamalla hyönteismyrkkyä ilmaan sekä South Parkin hukuttaminen pihaletkulla (kummatkin jaksossa "Professori Kaaos"). Molemmat yritykset epäonnistuivat.


title: Butters Stotch

text: South Parkissa on myös ollut yksi jakso, jossa pääosassa on Butters ("Buttersin ikioma jakso"/"Butters' Very Own Episode"). Jakso on viidennen tuotantokauden viimeinen jakso. Sitä edeltävässä jaksossa Kenny kuoli, ja Stan, Kyle ja Cartman ovat "Buttersin ikiomassa jaksossa" vain lyhyen pätkän jakson lopussa.


title: Butters Stotch

text: Tarinan alussa Butters vakoilee isäänsä, näkee tämän käyvän elokuvateatterissa katsomassa homopornoa sekä homomiesten kohtaamispaikassa harrastamassa seksiä. Butters kertoo näkemänsä äidilleen, joka järkyttyy ja alkaa käyttäytyä sekavasti. Buttersin äiti yrittää surmata Buttersin antamalla auton, jossa Butters on, vieriä jokeen.


title: Butters Stotch

text: Vanhemmat selittävät Buttersin katoamisen sepittämällä tarinan puertoricolaisesta miehestä, joka kidnappasi tämän. Butters ei kuitenkaan ole hukkunut, vaan kulkeutunut auton mukana kauas jokea pitkin. Kun hän vaikeuksien jälkeen palaa South Parkiin, hän huomaa, ettei auton putoaminen jokeen ollutkaan vahinko vaan murhayritys. Hän syyttää vanhempiaan kaksinaismoraalista näiden aina opetettua hänelle, että valehtelu on väärin.


title: Butters Stotch

text: Jakson lopussa Butters arvelee selviytyvänsä aivan hyvin häneen kohdistetuista kauheuksista. Tällöin Stan kysyy häneltä "ihanko totta?" ja Butters vastaa "ei, minä valehtelen".


title: Mark Donohue

text: Mark Donohue (18. maaliskuuta 1937 Haddon Township, New Jersey, Yhdysvallat - 19. elokuuta 1975 Graz, Steiermark, Itävalta) oli yhdysvaltalainen kilpa-ajaja.


title: Mark Donohue

text: Jo nuoruudessaan Donohue tapasi Roger Pensken, jonka kanssa hän päätyi tekemään yhteistyötä ja ajoi tämän tallissa monissa eri kilpasarjoissa. Hän menestyi hyvin pohjoisamerikkalaisissa sarjoissa, kuten Trans-Amissa, CanAmissa ja NASCARissa, kunnes siirtyi kokeilemaan Formula 1:iä Pensken tukemana vuonna 1971 ja ajoi Kanadan GP:ssä kolmanneksi. Donohue kuitenkin palasi nopeasti takaisin Amerikaan, jossa voitti Indianapolis 500:n 1972 ja IROC-mestaruuden 1974. Donohue kuitenkin palasi Penske Racingin mukana yrittämään uudelleen läpimurtoa Formula 1:ssä. Yritys päättyi surullisesti 1975 Itävallan GP:ssä Donohuen menetettyä autonsa hallinnan. Hän löi päänsä ulosajossa, vaipui seuraavana päivänä koomaan ja kuoli.


title: Mark Donohue

text: Donohue on valittu useaan moottoriurheilun kunniajäsengalleriaan. Hänet valittiin International Motorsports Hall of Fameen 1990, Motorsports Hall of Fame of Americaan 1990 ja Sports Car Club of Americaan eli SCCA:aan 2006.


title: Jules Dassin

text: Jules Dassin (alk. Julius Dassin, s. 18. joulukuuta 1911 Middletown, Connecticut Yhdysvallat – 31. maaliskuuta 2008 Ateena, Kreikka) oli yhdysvaltalainen elokuvaohjaaja. Hänet tunnetaan parhaiten 1940-luvulla tekemistään film noir -elokuvista. Dassin oli joutumaisillaan epäamerikkalaisen toiminnan komission kuulusteltavaksi, mutta lähti Eurooppaan. Dassin työskenteli Ranskassa ja asui viime vuotensa Ateenassa. Hän oli naimisissa Melina Mercourin kanssa. Heidän yhteinen elokuvansa "Ei koskaan sunnuntaisin" oli ehdokkaana kahden Oscarin ja Bafta-palkinnon saajaksi.


title: Jules Dassin

text: Dassinin isä oli venäjänjuutalainen parturi. Hänen poikansa Joe Dassin (1938–1980) oli tunnettu ranskalainen laulaja.


title: Van Maldergemin oireyhtymä

text: Van Maldergemin oireyhtymä on harvinainen sairaus, joka aiheuttaa kehitysvammaisuutta ja epämuodostumia ainakin aivojen, kasvojen, suun ja raajojen alueilla.


title: Van Maldergemin oireyhtymä

text: Todetuissa tapauksissa vammautumiset ovat olleet satunnaisia, joten sairauteen ei tiedetä liittyvän perinnöllisyyttä.


title: Coffin–Sirisin oireyhtymä

text: Coffin–Sirisin oireyhtymä on harvinainen sairaus, joka aiheuttaa mm. vaihtelevan tasoista kehitysvammaisuutta sekä viidennen sormen epämuodostuman, mistä johtuen sairaudesta saatetaan puhua myös ”viidennen sormen oireyhtymänä”.


title: Coffin–Sirisin oireyhtymä

text: Coffin–Sirisin oireyhtymä saattaa aiheuttaa pienikokoisuutta, skolioosia, sydänvian, hengitystieinfektioalttiuden ja varhaislapsuuden nielemisongelmia. Sairaus on yleisempi naispuolisilla henkilöillä.


title: Coffin–Sirisin oireyhtymä

text: Enin osa Coffin–Siris-tapauksista on ollut satunnaisia vammautumisia. Sairauden tarkka syy on tuntematon.


title: Izun niemimaa

text: Izun niemimaa () on niemimaa Japanissa. Niemimaa sijaitsee Honshūn saarella, Tokiosta länteen. Aikasemmin se kuului niemimaan mukaan nimettyyn Izun provinssiin, mutta on nykyisin osa Shizuokan prefektuuria. Niemimaan eteläpuolella sijaitsevat Izusaaret ovat kuitenkin Tokion hallinnassa.


title: Izun niemimaa

text: Izun niemimaa on Tokion alueen väestön suosima virkistäytymispaikka, joka on erityisesti tunnettu kuumista lähteistään muiden muassa Atamissa ja Mishimassa. Niemimaa rajoittuu Fujivuoreen ja on osa Fuji-Hakone-Izu kansallispuistoa.


title: Izun niemimaa

text: Se on myös suosittu kohde laitesukellukselle. Suosituimmat sukelluskohteet ovat Izu Ocean Park (IOP, ), Yawatano () ja Osezaki (). Etelämpänä, lähellä Itōta on trooppinen kasvihuone nimeltä "Banana Crocodile Park" ().


title: Izun niemimaa

text: Izu on yksi Japanin suurimpia wasabin tuottajia, joten paikallinen ruoka sisältää monia wasabilla maustettuja ruokalajeja. Kuuluisiin turistikohteisiin kuuluvat vanha Shuzenji temppeleineen, onseneineen, vesiputouksineen sekä ryokaneineen sekä Shimoda, kommodori Perryn mustien laivojen maahannousupaikka.


title: William Markus

text: Karl William Markus (oik. Marcus, ent. Söderström; 12. tammikuuta 1917 Liverpool, Englanti – 10. lokakuuta 1989 Espoo) oli suomalainen elokuvaohjaaja, käsikirjoittaja ja näyttelijä.


title: William Markus

text: Markus ohjasi Suomen Filmiteollisuudelle muun muassa elokuvat "Neiti Talonmies" (1955), "Miriam" (1957) ja "Verta käsissämme" (1958) sekä toimi yhtenä käsikirjoittajana niissä. Yllättävän moniin näistä puuttui Suomen filmisensuuri pienillä poistovaatimuksilla.


title: William Markus

text: Markus esiintyi myös näyttelijänä Valentin Vaalan elokuvissa "Dynamiittityttö" 1944 ja "Maaret – tunturien tyttö" (1947), Teuvo Tulion elokuvassa "Hornankoski" (1949) sekä Roland af Hällströmin elokuvassa "Suomalaistyttöjä Tukholmassa" (1952).


title: William Markus

text: Myöhemmin hän toimi itsenäisenä yritysten mainoselokuvien tuottajana.


title: Ulosmarssi

text: Ulosmarssi on työtaisteluissa käytetty toimenpide. Ulosmarssissa työntekijät poistuvat joukolla työpaikaltaan protestiksi kesken työajan. Ulosmarssi voi merkitä myös poistumista koulusta, tapaamisesta, neuvotteluista tai järjestöstä kesken kaiken, jos tarkoituksena on halu ilmaista tyytymättömyyttä ulosmarssin kohteen toimintaan. Ulosmarssi on laiton, jos työehtosopimus on voimassa.


title: Ulosmarssi

text: Ulosmarssi voidaan järjestää spontaanisti tai suunnitellusti. Usein työntekijät äänestävät etukäteen ulosmarssista ja yritystä informoidaan etukäteen mahdollisesti tulevasta ulosmarssista. Toisinaan ulosmarssiin saattaa osallistua vain osa työntekijöistä.


title: Šams Pahlavi

text: Šams Pahlavi tai Shahdokht Shams ul-Mulk Pahlavi (18. lokakuuta 1917 Teheran – 29. helmikuuta 1996 Santa Barbara, Kalifornia) oli Mohammad Reza Pahlavin, Iranin viimeisen šaahin, sisar. Heidän isänsä oli Reza Pahlavi. Pahlavi-dynastian aikana Šams Pahlavi oli Iranin punaisen ristin puheenjohtaja. Hän oli kääntynyt katolilaiseksi 1940-luvulla. Iranin vallankumouksen jälkeen hän muutti Santa Barbaran kaupunkiin, Kaliforniaan. Hän asui siellä kuolemaansa asti.


title: Sonja Bennett

text: Sonja Bennett (s. 24. elokuuta 1980, Vancouver, Brittiläinen Kolumbia) on kanadalainen näyttelijä. Hänellä on ollut rooleja mm. elokuvassa "Usva" (2005) sekä useissa televisiosarjoissa.


title: Sonja Bennett

text: Bennett voitti VFCC Awardin 2002 ja Women in Film Awardin 2003 roolistaan vuoden 2002 elokuvassa "Punch".


title: Jess Harnell

text: Jess Q. Harnell (s. 23. joulukuuta 1963 Teaneck, New Jersey, Yhdysvallat) on yhdysvaltalainen ääninäyttelijä. Hän sai vuonna 2006 Daytime Emmy -ehdokkuuden.


title: Jess Harnell

text: Harnell syntyi New Jerseyssä, josta hän muutti Kaliforniaan kymmenvuotiaana. Harnell tiesi nuorena haluavansa tulla esiintyjäksi, mutta ei unelmoinut tekevänsä ääninäyttelemistä työkseen. Hän toimi aluksi rocklaulajana ja teki useita keikkoja studiovokalistina ja imitaattorina. Harnell osaa imitoida yli 150 julkisuuden henkilön ääniä niin laulaen kuin puhuen. Listaan mahtuvat muun muassa Albert Brooks, Ozzy Osbourne, Elvis Presley, The Beatlesin jäsenet, Steve Perry, Willie Nelson, Pee-Wee Herman ja Rodney Dangerfield.


title: Jess Harnell

text: Ääninäyttelemisen pariin Harnell päätyi äänittäessään mainosta laulamalla, jonka myötä eräs ohjaaja kehotti häntä kokeilemaan ääninäyttelemistä. Harnell aloitti tekemällä imitointeja mainoksiin studiovokalistin ohella ja sai pian kutsun Disneylta, joka tarvitsi laulajaa Splash Mountain huvipuistolaitteeseen, jonka aikana soi laulu ”Song of the South”. Vuonna 1991 Harnell teki ensimmäisen ääniroolinsa animaatioon "Varjoankka". Hänet palkattiin esittämään ilkeää avaruusolentoa Bleebia. Harnell sai päivää ennen koe-esiintymistä käsikirjoituksen hahmoa varten. Hän valvoi koko yön luodessaan hahmolle eri ääniä, jolta se mahdollisesti voisi kuulostaa. Loppujen lopuksi Harnell loi 60 eri ääntä Bleebille. Saapuessaan äänityssessioon hän esitteli itsensä sarjan ääniohjaajalle Ginny McSwainille ja kertoi kehittäneensä muutamia ideoita siitä, miten esittää hahmoa. Hän oli nauhoittanut ne kasetille ja kun McSwain oli kuullut ensimmäisestä näytteestä kaksi lausetta, hän kertoi sen olevan sopiva ääni hahmolle. Tämä sai Harnellin ajattelemaan miettiessään turhan paljon yhden hahmon ääntä ja luotti enemmän itseensä myöhemmissä koe-esiintymisissä.


title: Jess Harnell

text: Harnell tuli tunnetuksi "Animaaniset"-sarjan hahmon Wakko Warnerin ääniroolista, josta hän kertoi hahmon äänen perustuvan John Lennoniin, jota Harnell myöhemmin äänsi Ringo Starrin äänellä, nähtyään miten pieni Wakko-hahmo oli. Ennen Wakkon roolia Harnellilla ei ollut vielä kunnolla kokemusta ääninäyttelemisestä. "Animaanisten" jälkeen hän on ollut uransa aikana monessa piirretyssä ja videopeleissä mukana, kuten "Prätkähiiret", "Duck Dodgers", "The Grim Adventures of Billy & Mandy", "Äly ja Väläys", "Ben 10" sekä "Pet Alien", josta Harnell sai Daytime Emmy -ehdokkuuden vuonna 2006. Hän on myös ollut vuodesta 2002 lähtien mukana radio-ohjelmassa "Adventures in Odyssey", jossa hän on Bennett Charlesin ja Wooton Bassettin ääninä. Vuosina 2011–2012 Harnell teki sivurooleja "The Cleveland Show" -piirrossarjaan, jossa hän pääosin toimi Timin äänenä ja imitoi muun muassa Ben Stilleriä jaksossa ”Skip Day”.


title: Jess Harnell

text: Videopeleissä Harnellin kenties tunnetuin ääniroolinsa on Crash Bandicoot. Hän oli myös "Transformers"-elokuvassa ainut ääninäyttelijä, joka teki kaksi roolia. Lisäksi Harnell on toiminut muun muassa Cartoon Network- sekä Kids WB -kanavien mainosspiikkerinä. Hän teki ensimmäisen näytelmäroolinsa elokuvassa "Särkyneiden unelmien katu" ja toisen elokuvassa "" näyttelemällä kameramies Rickyä.


title: Ali Reza Pahlavi I

text: Ali Reza Pahlavi (1. maaliskuuta 1922 – 17. lokakuuta 1954) oli Iranin šaahin Reza Pahlavin toiseksi vanhin poika. Hänen veljensä oli Mohammad Reza Pahlavi. Kun Reza Shah joutui maapakoon Mauritiukselle ja Johannesburgiin, Ali oli mukana. Hän meni naimisiin Christiane Cholewskin kanssa Pariisissa vuonna 1946. He saivat yhden lapsen Ali Patrick Pahlavin (1. syyskuuta 1947). Ali Reza kuoli lento-onnettomuudessa 17. lokakuuta vuonna 1954, kun hänen lentokoneensa törmäsi vuoreen Alborz-vuoristossa.


title: Chorus (täsmennyssivu)

text: Chorus voi tarkoittaa seuraavia asioita:


title: Wing

text: Wing, koko nimeltään Wing Han Tsang on Hongkongissa syntynyt uusiseelantilainen laulaja.


title: Wing

text: Wing aloitti laulamisen harrastuksen muutettuaan Uuteen-Seelantiin ja esiintyi Aucklandin sairaaloissa ja hoitokodeissa. Lauluharrastuksen jatkuttua hän julkaisi ensimmäisen CD-levynsä, joka kantaa nimeä "Phantom of the Opera" levyllä olevan Andrew Lloyd Webberin musikaalikappaleen mukaan. Levyllä on myös muita tunnettuja populäärimusiikkikappaleita syntetisaattorilla soitettuna.


title: Wing

text: Levyjulkaisu johti suosion lisääntymiseen ja kansainvälistymiseen. Viime vuosina Wing on päässyt esiintymään moniin televisio-ohjelmiin kuten "SportsCafeen", "Rove Liveen" ja "The Annoying Music Show'hun". Lisäksi Wing on vieraillut "South Park" -piirrossarjassa hänen mukaansa nimetyssä jaksossa.


title: Kutunjuusto

text: Kutunjuusto eli vuohenjuusto on vuohenmaidosta tehtyä juustoa. Se valmistetaan lisäämällä maitoon juoksutetta. Näin aikaansaatu juustomassa muotoillaan juustoksi laittamalla se juustokehään, josta ylimääräinen hera valutetaan pois. Sen jälkeen juustoa pidetään suolavedessä suolaantumassa. Aika vaihtelee sen mukaan, miten suolaista juustosta halutaan. Suomessa kutunjuustoa valmistetaan muun muassa Hämeessä.


title: Kutunjuusto

text: Ranskalaisesta valkohomevuohenjuustosta käytetään nimitystä "chèvre". Se on usein pötkylän tai katkaistun pyramidin muotoinen.


title: Elisabetta Gnone

text: Elisabetta Gnone on italialainen journalisti, joka on tullut tunnetuksi W.I.T.C.H. -sarjakuvan luojana ja kirjoittajana. Huhtikuussa 2001 luodusta italialaisesta sarjakuvasta on myöhemmin tehty samanniminen televisiosarja.


title: Taavi Kassila

text: Taavi Kassila (s. 6. lokakuuta 1953 Helsinki) on suomalainen elokuvaohjaaja, kirjailija ja joogaopettaja. Hän on elokuvaohjaaja Matti Kassilan ja näyttelijä Aino Mantsaksen poika.


title: Taavi Kassila

text: Kassila on ohjannut ja käsikirjoittanut kokoillan elokuvat "Jousiampuja" (1982) ja "Petos" (1988) sekä toiminut yhtenä ohjaajana Spede Pasasen tuottamassa elokuvassa "Pölhölä" (1981) yhdessä Pertsa Reposen ja Heikki Kinnusen kanssa. Hän on osallistunut myös isänsä Matti Kassilan elokuvan "Jäähyväiset presidentille" (1987) sekä Mikko Niskasen elokuvan "Mona ja palavan rakkauden aika" (1983) käsikirjoittamiseen ja toiminut molemmissa elokuvissa apulaisohjaajana.


title: Taavi Kassila

text: Kassilan arvostetuimpia tv-töitä on hänen ohjaamansa ja käsikirjoittamansa kolmiosainen tv-sarja "Autovaras" (1991). Se on tarina Antti Majanlahden esittämästä teini-ikäisestä pojasta, joka autovarkauksien ja muiden pikkurikoksien kautta joutuu vankilakierteeseen. Ohjaajanuransa Kassila aloitti teollisuuselokuvilla vuosina 1982–1986. Vuonna 1990 hän kuvasi Intiassa useita televisiodokumentteja intialaisista joogeista ja henkisistä opettajista sekä teki Suomessa kahdeksanosaisen keskusteluohjelman "Totuutta etsimässä", jossa hän haastatteli suomalaisia tieteen ja uskonnollisen maailman merkkihenkilöitä.


title: Taavi Kassila

text: Kassila kiinnostui jo nuorena henkisyydestä ja alkoi aktiivisen joogaharrastuksen äitinsä opastuksella 11-vuotiaana. Sen jälkeen hän jatkoi joogaopintojaan Suomeen muuttaneen intialaisen joogaopettaja Uttam Soodin ohjauksessa. 18-vuotiaana hän kohtasi Kööpenhaminassa intialaisen joogin Acharya Karunanda Avadhutan, joka vihki hänet meditaatioharjoitukseen, ja siitä lähtien hän on harjoittanut meditaatiota, vuodesta 1972 alkaen. Vuosina 1975–1979 hän toimi Terveyden Viesti -lehden päätoimittajana. Vuosien varrella hän tapasi monia maailman tunnetuimpia henkisiä opettajia, kuten Maharishi Mahesh Yogiin, Jiddu Krishnamurtiin, Sathya Sai Babaan, Punjajihin, Annamalai Swamiin ja monen muun. Lopulta hän tapasi maailmankuulun intialaisen henkisen opettajan, Äiti Amman (Sri Mata Amritanandamayin), jonka oppilaaksi hän ryhtyi vuonna 1993. Matkojensa aikana hän on tuottanut ja ohjannut myös useita tv-elokuvia uskonnollisista guruista varsinkin Intiassa. Vuonna 1993 hän perusti Forum Humanum -nimisen yleisöluentosarjan, jossa ovat luennoineet eri uskontojen, psykologian ja filosofian edustajat. Hän toimi luentosarjan puheenjohtajana vuosina 1993–2012 ja uudelleen vuodesta 2015 alkaen. Hän on myös yhdistyksen kunniapuheenjohtaja. Vuonna 1994 hän oli perustamassa Suomen Henkiset Keskukset ry:tä, jonka puheenjohtajana hän toimi vuosina 1994–1996. Hän oli myös perustamassa Suomen Amma-yhdistystä toimien sen ensimmäisenä puheenjohtajana, minkä jälkeen hänet nimitettiin yhdistyksen kunniapuheenjohtajaksi. Vuonna 1997 hän oli mukana perustamassa "Minä Olen" -lehteä ja toimi sen ensimmäisenä päätoimittajana.


title: Taavi Kassila

text: Vuodesta 1993 alkaen Kassila on kiertänyt Suomea joogaopettajana ja luennoitsijana sekä kirjoittanut useita kirjoja. Vielä vuonna 2008 Kassila suunnitteli elokuvaa Urho Kekkosesta mutta kertoi myöhemmin myyneensä elokuvan oikeudet pois. Vuodesta 2008 Kassila on asunut suuren osan vuodesta Intiassa Äiti Amman ahsramissa ja kiertänyt opettajansa kanssa eri puolilla maailmaa. Hän vierailee vuosittain Suomessa ja Espanjassa opettamassa joogaa sekä luennoimassa Intian filosofiasta. Hän on jatkanut ahkerasti kirjallista tuotantoaan ja julkaissut vuosittain kirjoja joogasta ja Intian filosofiasta. Uutena aluevaltauksena on henkiset ajatelmarunot, joita hän julkaisee päivittäin Facebookissa. Hän on julkaissut vuodesta 2011 alkaen viisi runoteosta sekä kääntänyt ja tulkinnut suomeksi intialaiset eepokset Bhagavad-Gitan ja Ramayanan. Syksyllä 2014 häneltä ilmestyi uusi teos "Ikuinen elämäntapa – Tutkimusmatka hindulaisuuden alkulähteille" Basam Booksin kustantamana. Uutena aluevaltauksena on kirja Jeesuksen elämästä Intiasta, Nasaretin miehen salaisuus, jonka Gummerus on julkaissut alkuvuodesta 2016.


title: Edward Anyamkyegh

text: Edward Tyover Anyamkyegh (s. 10. lokakuuta 1978 Gboko, Nigeria) on entinen nigerialainen jalkapalloilija. Hän oli pelipaikaltaan hyökkääjä.


title: Edward Anyamkyegh

text: Anyamkyegh pelasi kaudella 2007 Kakkosen Sepsi-78:ssa. Siellä hän voitti joukkueen maalipörssin ja myös tehotilaston, vaikka oli loppukauden loukkaantuneena. Ykköseen kaudeksi 2008 noussut PS Kemi Kings teki helmikuussa 2008 Anyamkyeghin kanssa kaksivuotisen sopimuksen. Hän tuli Suomeen ja Kuopion Palloseuraan Ukrainan pääsarjaseura Karpaty Lvivistä. Lisäksi hän on pelannut Nigerian pääsarjassa BCC Lionsissa ja FC Julius Bergerissä sekä Moldovan pääsarjassa FC Sheriff Tiraspolissa.


title: Edward Anyamkyegh

text:
Anyamkyegh esiintyy Franklin Foerin kirjassa "Jalkapallon maailmanselitys", joka kertoo jalkapallon vaikutuksesta maailmassa. Kirjassa häntä kuvataan esimerkkinä nuorista afrikkalaislupauksista, jotka siirtyvät pelaamaan Itä-Eurooppaan elättääkseen perheensä kotona, oloihin joihin on monella tapaa lähes mahdotonta sopeutua.
Anyamkyegh on pelannut seitsemän ottelua alle 17-vuotiaiden maajoukkueessa ja yhdeksän ottelua alle 20-vuotiaiden maajoukkueessa. Hän on pelannut muun muassa alle 17-vuotiaiden MM-kisoissa vuonna 1995, jossa hän teki kaksi maalia.


title: Kirnu (vuoristorata)

text: Kirnu on vuoristorata, joka sijaitsee Linnanmäen huvipuistossa Helsingissä. Radan perustusten rakentaminen alkoi kauden loputtua lokakuussa 2006. Radan pystyttäminen aloitettiin helmikuussa 2007. Asiakkaiden käyttöön rata otettiin puiston kauden avajaisissa 27. huhtikuuta 2007.


title: Kirnu (vuoristorata)

text: Radan on valmistanut sveitsiläinen huvipuistolaitevalmistaja Intamin AG, joka kuuluu alan arvostetuimpiin varsinkin teräsratojen saralla. Kirnu on Suomen ensimmäinen ns. 4th Dimension -rata eli rata, jossa istuimet on sijoitettu radan viereen eikä sen päälle tai alle, kuten tavallisesti. Istuimet pyörivät vapaasti ympäri ajon aikana. Radan pituus on 142 metriä ja korkeus 25,4 metriä. Vaunut saavuttavat radalla 60 km/h huippunopeuden. Vaunuja kulkee radalla yhteensä kolme, ja jokaiseen mahtuu kahdeksan matkustajaa. Matkustajan vähimmäispituus laitteeseen on 140 cm ja teoreettinen enimmäispituus 195 cm turvakaarten mitoitusten vuoksi. Kirnun käyttökapasiteetti on n. 640 henkilöä tunnissa, ja yksi kierros kestää 42 sekuntia. Laite maksoi noin kolme miljoonaa euroa.


title: Kirnu (vuoristorata)

text: Kirnu asetettiin käyttökieltoon 16. toukokuuta 2007 sattuneen tapaturman johdosta, jossa kyydissä ollut mies loukkasi jalkansa. Käyttötauon aikana laitetta testattiin ja myös laitteen jarrut uusittiin.


title: Kirnu (vuoristorata)

text: Heinäkuussa 2014 laite oli suljettuna pari viikkoa, koska Espanjan Benidormissa sijaitsevassa vastaavassa laitteessa tapahtui kuolemaan johtanut onnettomuus. Onnettomuus johtui todennäköisesti Espanjan huvipuiston tekemistä muutoksista laitteen turvapuomijärjestelmiin, jotka oli tehty ilman laitevalmistajan hyväksyntää. Kirnuun päätettiin vaihtaa uudet istuimet tämän takia.


title: Jonathan Hutchinson

text: Sir Jonathan Hutchinson (23. heinäkuuta 1828 – 26. kesäkuuta 1913) oli brittiläinen lääkäri. Hän havaitsi ensimmäisenä tutkijana progerian vuonna 1886 epätavallisen ikääntyneen näköisellä 3-vuotiaalla pojalla. Hänen ja Hastings Gilfordin mukaan sairautta nimitetään joskus "Hutchinson-Gilfordin oireyhtymäksi".


title: Jonathan Hutchinson

text: Progerian lisäksi Hutchinson tunnetaan mm. hänen synnynnäistä kuppaa käsittelevistä tutkimuksistaan.


title: Kimmo Kurittu

text: Kimmo Otso Juhana Kurittu on suomalainen basisti. Hän on kotoisin Nakkilasta ja soittaa viisikielistä bassoa. Kurittu tunnetaan Penniless-yhtyeen (aiemmin Penniless People of Bulgaria) basistina. Vuoden 2005 vaihteesta hän on soittanut myös Maj Karma -yhtyeessä. Basson soiton ohella hän toimii yhtyeissä myös taustalaulajana.


title: Kimmo Kurittu

text: Kurittu soittaa bassoa Rotta Baarin albumilla Ylihuomenna.Basson ja nupin välissä Sennheiserin langaton, SansAmp R.B.I. sekä viritysmittari ja pari halpissäröä.


title: Hastings Gilford

text: Hastings Gilford (1861–1941) oli brittiläinen lääkäri. Hän opiskeli lääketiedettä ja valmistui Guy's Hospitalista vuonna 1887.


title: Hastings Gilford

text: Gilford kuvasi vuonna 1904 äärimmäisen harvinaisen ikääntymissyndrooma progerian, jota kutsutaan toisinaan hänen ja Jonathan Hutchinsonin mukaan Hutchinson-Gilfordin oireyhtymäksi.


title: Åke Mattas

text: Åke Mattas (14. tammikuuta 1920, Mänttä – 22. joulukuuta 1962, Helsinki) oli suomalainen taidemaalari.


title: Åke Mattas

text: Mattas syntyi vuonna 1920 Mäntässä, jossa hänen isänsä "Karl Julius Mattas" toimi Serlachiuksen paperitehtaan diplomi-insinöörinä. Åken ollessa kolmevuotias perhe muutti Ruotsiin Värmlantiin, jossa isä johti Billerudin paperitehtaan rakentamista. Pari vuotta myöhemmin perhe matkusti niin ikään isän työtehtävien vuoksi Kreikkaan. Vuonna 1928 Mattakset muuttivat Ouluun, jossa Mattas kävi koulunsa ja vietti suurimman osan lapsuuttaan ja nuoruuttaan. Ylioppilaaksi Mattas kirjoitti Oulun ruotsinkielisestä lukiosta vuonna 1938. Talvella 1948 hän maalasi vanhan koulunsa Kellarisaliin seinämaalauksia, joista suurin on kellariholvin päätyseinän allegoria Oulun neljästä palosta.


title: Åke Mattas

text: Ylioppilaaksi kirjoitettuaan Mattas aloitti opinnot Taideteollisessa Keskuskoulussa Helsingissä. Opinnot keskeytyivät jatkosotaan, johon Mattas osallistui taistelemalla mm. Kannaksella ja Lapissa. Keväällä 1945 Mattas aloitti opinnot Suomen Taideakatemian koulussa. Opinnot hän keskeytti 1946. Samana vuonna Mattas meni naimisiin opiskelutoverinsa "Ulla Aholan" kanssa. Pariskunta sai kolme lasta. Vuonna 1947 Mattas osallistui ensimmäiseen näyttelyynsä, Suomen Taiteilijain vuosinäyttelyyn Helsingin Taidehallissa, teoksillaan "Saara" ja "Tuhlaajapoika". Mattas osallistui yli kymmeneen yhteisnäyttelyyn ja hän sai myös tunnustusta omintakeisesta taiteestaan. Mattas kuitenkin alkoholisoitui. Hän joutui katkaisuhoitoon ensimmäisen kerran 1957. Hän kuoli Hesperian sairaalassa joulukuussa 1962.


title: 2 Brothers on the 4th Floor

text: 2 Brothers on the 4th Floor on alankomaalainen elektronista musiikkia esittävä, erityisesti 1990-luvulla suosiossa ollut yhtye. Yhtyeen jäsenet ovat veljekset Martin ja Bobby Boer, sekä laulaja Désirée ”Des’Ray” Claudette Manders ja rap-osuuksista vastaava Rede ”D-Rock” Phillips.


title: 2 Brothers on the 4th Floor

text: Yhtyeen menestynein listahitti on ""Dreams (Will Come Alive)"". Muita tunnettuja kappaleita ovat ""Fly (Through the Starry Night)"" ja ""Come Take My Hand"".


title: 2 Brothers on the 4th Floor

text: Martin ja Bobby Boer olivat vuosia kokeilleet musiikin tekoa, kunnes kokeilu sai vauhtia vuonna 1990, kun alankomaalainen radioasema poimi ""Can't Help Myself"" -singlen taajuudelleen. Kahden singlen jälkeen projekti sai odottaa, kun Martin muutti ammattimaiseen studioon ja aloitti musiikin miksauksen nimellä Dancability Productions. Vuonna 1994 Bobby ja Martin elvyttivät projektinsa nimeltä "2 Brothers on the 4th Floor", jonka uudistuneen tyylin ja ennen kaikkea musiikkityylin alankomaalaisyleisö otti hyvin vastaan.


title: Raivo

text: Raivo on aggressiivinen tunne ja mielentila sekä sitä ilmentävää käyttäytymistä. Raivon vallassa olevan ihmisen harkinta ja päätöksenteko ei ole samalla tavoin kontrolloitua kuin normaalisti. Raivo voi ilmetä sanoina, eleinä tai väkivaltaisina tekoina. Myös eläimen toimintaa voidaan kuvata raivoksi; tällöin viitataan käyttäytymisen arvaamattomuuteen ja aggressioon. Raivoksi voidaan vertauskuvallisesti kutsua myös luonnonilmiöitä kuten myrskyä tai ukkosta. Jälkiraivolla viitataan aggressiiviseen tilaan, johon voidaan joutua tietyissä asioissa lukuisten kertojen epäonnistumisien jälkeen, esimerkkinä pianonsoittaja joka ei millään onnistu soittamaan tiettyä kappaletta oikein. Vanhassa suomen kielessä raivolla on tarkoitettu myös pääkalloa, mistä tulee esim. sana takaraivo.


title: Raivo

text: Raivokohtaus on elävällä olennolla ilmenevä voimakkaan raivon tila, jossa itsehillintä on erittäin heikkoa. Raivokohtauksen saava ihminen voi esimerkiksi käyttäytyä väkivaltaisesti tai sanallisesti epäkunnioittavasti. Välttämättä raivokohtaus ei kohdistu toiseen elävään olentoon ja täten myös esimerkiksi ovien paiskominen ja esineiden paiskominen lattialle ovat yleisiä raivokohtauksen tunnusmerkkejä.


title: Raivo

text: Eräs nykyaikainen raivon purkamiseen tarkoitettu menetelmä on raivohuone, jossa asiakas saa raivota vapaasti tuhoamalla esineitä astalolla.


title: Corkin kansainvälinen lentoasema

text: Corkin kansainvälinen lentoasema (englanniksi: "Cork International Airport", iiriksi: "Aerfort Chorcaí") on kansainvälinen lentoasema Irlannissa, kahdeksan kilometriä etelään Corkista. Vuonna 2006 lentoasemaa käytti 3 010 559 matkustajaa, mikä tekee siitä Irlannin kolmanneksi vilkkaimman lentoaseman. Lentoasema on tukikohta Aer Lingusille ja tärkeä paikka myös Aer Arannille.


title: Corkin kansainvälinen lentoasema

text: Päätös Corkiin rakennettavasta lentoasemasta tehtiin vuonna 1957. Lentoaseman paikaksi valittiin Ballygarvan ja rakennustyöt aloitettiin vuonna 1959. Lentoasema avattiin 16. lokakuuta 1961. Aer Lingus ja Cambrian Airways alkoivat käyttää kenttää neljä päivää myöhemmin. Ensimmäisen vuoden aikana lentoaseman kautta kulki 10 172 matkustajaa.


title: Corkin kansainvälinen lentoasema

text: 1960-luvun edetessä lentokentän merkitys alkoi kasvaa; koneiden koko nousi ja kohteita tuli lisää. Ensimmäinen suihkukone, BOAC Comet, laskeutui kentälle 29. maaliskuuta 1964. Vuonna 1969 Aer Lingus lensi Corkista Lontoon Heathrow’hun, Manchesterin lentoasemalle sekä Bristolin kansainväliselle lentoasemalle.


title: Corkin kansainvälinen lentoasema

text: Vuonna 1975 otti matkustajaterminaalin haltuunsa. Lentoasemalle valmistui muun muassa uudet lähtö- ja saapuvien lentojen terminaalit, uudet check-in-alueet, VIP-tilat sekä toimistotilat. Vuonna 1977 avattiin uusi Duty-free -kauppa.


title: Corkin kansainvälinen lentoasema

text: 1980-luvulla alettiin lentää Gatwickin lentoasemalle. Aer Lingusin uusi kotimaan "divisioona" uuden reitin Dublinin lentoasemalle.


title: Corkin kansainvälinen lentoasema

text: 8. kesäkuuta 1987 Ryanair aloitti toiminnan kentällä.


title: Merlene Ottey

text: Merlene Ottey (s. 10. toukokuuta 1960 Hanover, Jamaika) on jamaikalaissyntyinen, vuodesta 2002 alkaen Sloveniaa edustanut pikajuoksija. Ottey on saavuttanut MM-kisoissa kolme kultaa, neljä hopeaa ja seitsemän pronssia; olympialaisissa hän on saanut kolme hopeaa ja kuusi pronssia. 23 arvokisamitalia on enemmän kuin yhdelläkään toisella yleisurheilijalla.


title: Merlene Ottey

text: Hän on juossut kaikkien aikojen kuudenneksi parhaan ajan naisten 100 metrillä ja kolmanneksi parhaan ajan 200 metrillä.


title: Merlene Ottey

text:
Ottey valittiin vuonna 1990 . Otteyn saavutukset ja hänen uransa pituus ovat antaneet hänelle lempinimen "radan kuningatar". Otteystä käytettiin aikoinaan myös nimeä "pronssikuningatar", koska hän ei lukuisista arvokisamitaleistaan huolimatta voittanut henkilökohtaista MM- tai olympiakultamitalia ennen Stuttgartin MM-kilpailuja vuonna 1993.
Ottey muutti vuonna 1979 Yhdysvaltoihin ja aloitti opinnot Nebraskan yliopistossa. Hän valmistui Nebraskasta vuonna 1984 suoritettuaan Bachelor of Arts -tutkinnon.


title: Merlene Ottey

text: Ensimmäisen arvokisamitalinsa Ottey saavutti vuonna 1979 oltuaan kolmas 200 metrillä Pan-Amerikan kisoissa.


title: Merlene Ottey

text: Moskovan olympialaisissa 1980 Ottey sai pronssia 200 metrillä. Helsingin MM-kilpailuissa 1983 hän voitti hopeaa 200 metrillä ja pronssia pikaviestissä. Los Angelesin olympialaisissa 1984 Ottey sai pronssia sekä 100 että 200 metrillä. Rooman MM-kilpailuissa 1987 hän toisti Los Angelesin olympialaisten saavutuksensa.


title: Merlene Ottey

text: Tokion MM-kilpailuissa 1991 Ottey sai niin ikään pronssia sekä 100 että 200 metrillä, minkä lisäksi hän voitti kultaa pikaviestissä. Barcelonan olympialaisissa 1992 Ottey sai pronssia 200 metrillä. Stuttgartin MM-kilpailuissa 1993 hän voitti kultaa 200 metrillä, hopeaa 100 metrillä ja pronssia pikaviestissä. Göteborgin MM-kilpailuissa 1995 Ottey voitti jälleen kultaa 200 metrillä, minkä lisäksi hän sai hopeaa sekä 100 metrillä että pikaviestissä. Atlantan olympialaisissa 1996 Ottey sai hopeaa sekä 100 että 200 metrillä ja pronssia pikaviestissä. Ateenan MM-kilpailuissa 1997 hän voitti pronssia 200 metrillä.


title: Merlene Ottey

text: Otteyn viimeisin arvokisamitali on hopea vuoden 2000 olympialaisten 4 × 100 metrin viestistä. Hän oli Sydneyssä 100 metrillä neljäs, mutta hänet palkittiin myöhemmin pronssilla KOK:n päätöksellä kisan voittaneen Marion Jonesin dopingtapauksen vuoksi.


title: Merlene Ottey

text:
Ottey edusti Sloveniaa Osakan vuoden 2007 yleisurheilun maailmanmestaruuskisoissa naisten 100 metrin pikajuoksussa. Hän oli kisojen ainoa urheilija, joka oli ollut mukana ensimmäisissä MM-kisoissa 1983 Helsingissä. Hän karsiutui naisten 100 metrin alkuerien ensimmäisellä kierroksella ajalla 11,64 sekuntia, juostuna 1,3 m/s myötätuuleen, joka uupui 0,08 sekuntia hänen kauden 2007 parhaastaan. 47-vuotiaan Otteyn paras aika 100 metrillä vuodelta 2007 oli 4. elokuuta 2007 1,8 m/s vastatuuleen Italian Mallesissa juostu 11,56 sekuntia. Vaikka menestystä Osakassa ei tullutkaan, Ottey ei pitänyt alkuerien jälkeen mahdottomana osallistumistaan Pekingin olympiakisoihin 2008, edellyttäen että hän pysyy terveenä ja kykenee vakavaan harjoitteluun.
Merlene Ottey Osakassa mahdollisuudestaan osallistua Pekingin 2008 olympiakisoihin:


title: Merlene Ottey

text: Ottey harjoitteli alkuvuoden 2008 Kaliforniassa. Tavoitteena oli saavuttaa peruskunto, joka mahdollistaisi osallistumisen Pekingin olympiakisoihin. Kautena 2007 Ottey kärsi allergiasta, mikä esti täysipainoisen harjoittelun.


title: Merlene Ottey

text: Otteyn kauden 2008 paras aika naisten 100 metrillä syntyi 11. heinäkuuta 2008 Mariborissa, Sloveniassa kun Ottey juoksi 1,3 m/s myötätuuleen 11,60 sekuntia. 19. heinäkuuta 2008 Mariborissa, Slovenian yleisurheilun mestaruuskisoissa Ottey juoksi naisten 100 metrin kisan finaalissa. Kisan finaalissa Otteyn 2,0 m/s myötätuuleen juoksema 11,61 sekuntia oikeutti toiseen sijaan. Pekingin olympiakisojen B-raja jäi kuitenkin rikkomatta ja siksi Otteyta ei nähty Pekingin olympialaisissa kilpailijana.


title: Merlene Ottey

text: Ottey aloitti vuoden 2010 kilpailukauden 6. kesäkuuta 2010 Slovenian Postojnassa, juoksemalla alkuerissa 50-vuotiaiden 100 metrin maailmanennätyksen 11,95 0,9 m/s myötätuuleen. Voimassa ollut 50-vuotiaiden ennätys oli Philipa Raschkerin 17. toukokuuta 1997 juostu 12,50. Ottey vielä paransi aikaansa juoksemalla seuraavana päivänä 11,72.


title: Merlene Ottey

text: 13. heinäkuuta Ottey juoksi Novo Mestossa ajan 11,71 tullen toiseksi ja häviten 0,04 sekuntia 24-vuotiaalle slovenialaiselle Sabina Veitille. Ottey valittiin EM-kisoihin Slovenian 4 × 100 metrin viestijoukkueeseen.


title: Merlene Ottey

text: Ottey juoksi myös uuden 50-vuotiaiden 200 metrin maailmanennätyksen 18. heinäkuuta 2010 Slovenian mestaruuskisoissa. Ottey juoksi alkuerissä ajan 24,33 0,9 m/s myötätuuleen parantaen Marie Lande Mathieun nimissä ollutta 50-vuotiaiden ennätystä 1,22 sekuntia. Finaalissa Ottey juoksi 1,1 m/s myötätuuleen ajan 24,38 tullen viidenneksi.


title: Merlene Ottey

text: Koska Ottey sairasteli usein kilpailukaudella 2011 tuloksia ei kertynyt paljoa. Silti kauden paras 100 metrin aika oli Sundsvallissa 31. heinäkuuta 2011 juostu 11,77, 0,3 m/s myötätuuleen ja paras 200 metrin aika Slovenian Novo Mestossa 13. heinäkuuta 2011 juostu 24,64, -1,2 m/s vastatuuleen.


title: Merlene Ottey

text: 52-vuotias Merlene Ottey juoksi Helsingin EM-kisojen Slovenian 4 × 100 metrin alkuerässä viestijoukkueessa ankkuriosuuden. Slovenian naisten viestikvartetti saavutti ajan 44,28 ja sijoittui erässään kuudenneksi eikä päässyt finaaliin. Tämän kauden paras aika Otteyllä on Mariborissa 0,9 m/s myötätuuleen juostulla 100 metrillä 11,82


title: Merlene Ottey

text: Merlene Otteyn henkilökohtaiset pikamatkojen juoksuennätykset.


title: Albert Salmi

text: Albert Salmi (11. maaliskuuta 1928 Brooklyn, New York – 22. huhtikuuta 1990 Spokane, Washington) oli yhdysvaltalainen näyttelijä.


title: Albert Salmi

text: Brooklynissä asuneeseen suomalaiseen siirtolaisperheeseen syntynyt Salmi kävi armeijan ja alkoi vuonna 1951 opiskella metodinäyttelemistä Lee Strasbergin ohjauksessa Actors Studiossa. Vuonna 1955 Salmi näytteli "Bussipysäkki" -produktiossa Broadwaylla ja muutamassa muussa Broadway-näytelmässä. Hänelle tarjottiin myös miespääosaa vuoden 1956 elokuvaan "Bussipysäkki", jossa naispääosassa näytteli Marilyn Monroe. Salmi kuitenkin kieltäytyi roolista, koska ei vielä tuolloin pitänyt esiintymisestä kameran edessä.


title: Albert Salmi

text: Elokuvadebyyttinsä Salmi teki Smerdjakovin osassa Richard Brooksin vuonna 1958 ohjaamassa "Karamazovin veljeksissä", jossa näyttelivät myös Yul Brynner, Lee J. Cobb, William Shatner ja Richard Basehart. Salmi olisi nimitetty roolisuorituksestaan Oscar-ehdokkaaksi, mutta hän kieltäytyi kunniasta. Sen sijaan National Board of Review of Motion Pictures onnistui palkitsemaan Salmen samasta osasta vuoden parhaana miessivuosanäyttelijänä. Hän oli tunnettu myös rooleistaan vanhoissa lännenelokuvissa, kuten "Gunsmoke" ja "Leppymättömät". Salmi teki rooleja myös useissa myöhemmän ajan merkittävissä elokuvissa, kuten "Muurahaisten valtakunta" (1977), "Latvasta laho" (1980), "Brubaker – kiveäkin kovempi" (1980) ja "Jäätävä polte" (1986).


title: Albert Salmi

text: Salmi ehti näytellä uransa aikana myös lukuisissa televisiosarjoissa, kuten "Wagon Train", "Bonanza", "Virginialainen", "Takaa-ajettu", "A-Team", "Dallas" ja "Ritari Ässä".


title: Albert Salmi

text: Salmi ja hänen vaimonsa Roberta löydettiin 23. huhtikuuta 1990 kuolleina kotoaan Spokanesta, Washingtonista. Poliisin johtopäätöksen mukaan Salmi oli ampunut ensin vaimonsa ja sitten itsensä.


title: Tom Tataranowicz

text: Thomas V. Tataranowicz (s. Detroit, Michigan) on yhdysvaltalainen televisioanimaatiosarjojen ohjaaja ja animaattori. Hän tuli tunnetuksi He-Man and the Masters of the Universe piirretyn myötä, sekä ohjattuaan kaikki 1990-luvun Prätkähiirten 65 jaksoa ja toimi samalla tuottajana kyseisessä animaatiossa. Tataranowicz on sen jälkeen ollut muiden piirrettyjen parissa, kuten Haamujengi ja BraveStarr. Enimmäkseen hän on ollut tekemisissä Marvel -piirrettyjen parissa, kuten Ihmeneloset.


title: Tom Tataranowicz

text: Tataranowiczin valmistuttua Wayne State yliopistosta piirtäjäksi hän muutti Detroitista Los Angelesiin aloittaakseen uransa animaatioiden parissa. Tataranowicz työskenteli aluksi apulaisanimaattorina Ralph Bakshin tuottamassa Lord of the Rings -animaatiosarjassa, josta hän nousi varsinaiseksi animaattoriksi elokuviin American Pop, Good Lookin', sekä Tulen ja jään maa. Bakshi Filmsin jälkeen Tataranowicz vaihtoi työpaikkaa Filmationille, jossa hän toimi pääasiassa ohjaajana. Erityisesti Tataranowicz tuli tunnetuksi He-Manin myötä ja pääsi myöhemmin toimimaan yhtiössä Linjatuottajana. Filmationin lopettaessa toimintansa hän siirtyi Marvel Films/New World Animation -yhtiölle töihin työskentelemään päätoimisesti eri tuottajan rooleihin muun muassa Prätkähiireihin, Rautamieheen ja Ihmenelosiin.


title: Tom Tataranowicz

text: Sittemmin vuodesta 1999 lähtien Tataranowicz on työskennellyt oman animaatiostudion Tom T. Animationin parissa, sekä perustamassaa Gang of Seven Animationilla.


title: Esko Mattila

text: Esko Väinö Kalervo Mattila (15. elokuuta 1920 Ii – 23. joulukuuta 1993 Helsinki) oli suomalainen näyttelijä-ohjaaja.


title: Esko Mattila

text: Esko Mattila oli kiinnitettynä Oulun Näyttämöllä 1946–1948, Joensuun kaupunginteatterissa 1948–1950, Lahden kaupunginteatterissa 1950–1951 ja Jyväskylän Työväen Teatterissa 1951–1955. Vuosina 1955–1961 Mattila toimi Kotkan kaupunginteatterin ohjaaja-näyttelijänä ja sitten Joensuun kaupunginteatterin johtajana vuoteen 1965, jolloin hän siirtyi näyttelijäksi MTV-teatteriin. Mattila näytteli paljon Pyynikin kesäteatterissa, esimerkiksi Niskavuoren Aarnea ja Jussi Koskelaa näytelmässä Täällä Pohjantähden alla. Hän näytteli pitkään myös Intimiteatterissa. Vuonna 1983 Mattilalle myönnettiin Suomen Teatterijärjestöjen Keskusliiton kultainen ansiomerkki.


title: Esko Mattila

text: Mattila on näytellyt myös elokuvissa ja televisiosarjoissa. Hänen tunnetuimmat roolinsa ovat punapäällikkö Kalle Ylöstalo elokuvissa "Täällä Pohjantähden alla" ja "Pohjantähti", kirkkoherran rooli elokuvassa "Mies joka ei osannut sanoa ei" sekä Vorošilovin rooli minisarjassa "Sodan ja rauhan miehet". Hän oli aviossa Raija Järvisen kanssa vuodesta 1950 alkaen.


title: Delta Force: Land Warrior

text: Delta Force: Land Warrior on NovaLogicin valmistama tietokonepeli, jossa pelaaja on Delta Force erikoisjoukkojen sotilas. Peli on jatko-osa Delta Force 2:lle, ja pelin mukana sai kaikki Delta Force trilogian pelit.


title: Delta Force: Land Warrior

text: Suurin muutos aiempiin Delta Force -peleihin DFLW:ssä oli aseiden realistinen rekyyli. Yksinpelissä pelattava viiden hengen yksikön jokaisella jäsenellä on selvät vahvuutensa ja heikkoutensa. Uutta oli myös vapaa hahmojen ja aseiden valinta. Esimerkiksi lääkintämies voi käyttää kiikarikivääriä ja tarkk'ampuja voi käyttää kranaatinheitintä.


title: Mary Cassatt

text:
Mary Stevenson Cassatt (22. toukokuuta 1844 – 14. kesäkuuta 1926) oli yhdysvaltalainen taidemaalari. Hän vietti pääosan aikuisiästään Ranskassa, missä ystävystyi ensin Edgar Degasin kanssa ja myöhemmin asetti töitään näytteille impressionistien kanssa.
Monet Cassatin töistä esittävät naisia, varsinkin äitejä ja lapsia arkipäivän askarissa.


title: Mary Cassatt

text: Cassatt kasvoi Pennsylvaniassa melko varakkaassa perheessä. Niissä piireissä Euroopan matkojen katsottiin olevan tärkeä osa yleissivistystä. Niinpä Cassattkin vieraili jo alle kymmenvuotiaana Lontoossa, Pariisissa ja Berliinissä. Perhe vastusti Cassattin antautumista taiteilijan uralle, mutta hän onnistui pääsemään Pennsylvanian taidekouluun. Hän tuskastui hitaaseen etenemiseen ja miesten suojelevaan asenteeseen ja päätti opiskella vanhojen mestarien töitä omin päin. Cassatt lähti Pariisiin vuonna 1866 22-vuotiaana.


title: Mary Cassatt

text: Kun Euroopassa syttyi sota, Cassatt palasi Yhdysvaltoihin, mutta taidetarvikkeiden ja mallien saaminen oli vaikeaa. Isä ei tukenut vieläkään maalaamista taloudellisesti. Cassatt palasi Eurooppaan 1871 maalamaan italialaisten mestariteosten kopioita Pittsburghin arkkipiispan tilauksesta.


title: Mary Cassatt

text: Opiskeltuaan Euroopan tärkeissä museoissa Cassatt kehitti tyylinsä vuoteen 1872 mennessä. Hän opiskeli lisää Pariisissa Camille Pissarron johdolla. Hän sai enimmäisen maalauksensa Pariisin salonkiin 1872. Arvostelijat pitivät hänen värejään liian kirkkaina. Cassatt löysi kaltaistaan seuraa impressionisteista ja maalasi ja asetti töitään näytteille heidän kanssaan 1874–1886. Vuonna 1891 hän toi esille litografiatöitä, jotka olivat saaneet vaikutteita japanilaisesta taiteesta. Niistä alkoi erkaantuminen impressionistien piiristä.


title: Mary Cassatt

text: 1890-luku oli Cassattin kulta-aikaa. Hän oli nuorempien naistaiteilijoiden esikuva ja tuki. Hän toimi myös taiteenostajien, etenkin yhdysvaltalaisten mesenaattien, asiantuntijana ja auttoi näitä kartuttamaan kokoelmiaan impressionistien töillä. Hän maalasi aktiivisesti sokeutumiseensa 1914 asti.


title: Norman Singer

text: Norman Singer on yhdysvaltalainen televisioanimaatiosarjojen tuottaja. Hän oli vastaava tuottaja Prätkähiiret -piirrettyssä ensimmäisen kolmen tuotantokauden ajan. Singer oli myös Battletechin vastaavana tuottajana vuonna 1995